

Rregullat e

**GRANTIT TË PERFORMANCËS KOMUNALE**

për vitin fiskal 2022

bazuar ne vlerësimin e performancës për vitin fiskal 2020

Mars, 2022

****Me mbështetje teknike dhe financiare nga:

****

Tabela e përmbajtjes

Parathënie 4

1. Granti i performancës komunale - Hyrje 6

1.1 Hyrje 6

1.2 Baza juridike 6

1.3 Qëllimi 7

1.4 Temat kyçe 7

1.5 Mbulueshmëria gjeografike 7

1.6 Orientimi strategjik 7

1.7 Struktura dhe audienca e synuar 8

2. Granti i performancës komunale– Parametrat dizajnues 9

2.1 Parimet themelore 9

2.2 Kushtet minimale 9

2.3 Treguesit e performancës komunale 10

2.4 Burimet e financimit të grantit të performancës komunale 12

2.5 Llogaritja e shumës së grantit të performancës komunale 12

2.6 Kriteret për shfrytëzimin e grantit të performancës komunale 13

2.7 Auditimi i grantit të performancës komunale 13

3. Granti i performancës komunale – Procesi i vlerësimit 14

3.1 Aranzhimet institucionale 14

3.1.1 Komisioni i grantit të performancës komunale 14

3.1.2 Grupi teknik 15

3.1.3 Komisioni i ankesave 15

3.1.4. Grupi Përgjegjës për hartimin e Rregullave të GPK-së 15

3.2 Afati kohor 16

3.3 Procedurat e vlerësimit 16

3.3.2. Përgatitjet për vlerësim të GPK-së 16

3.3.3. Mbledhja dhe vlerësimi i të dhënave 17

3.3.4. Komunikimi i rezultateve të komunave dhe procedura e ankesës 17

3.3.5. Finalizimi dhe publikimi i rezultateve të vlerësimit dhe ndarja e grantit 18

3.3.6. Masat për sigurimin e vlerësimit objektiv 18

4. Shtojcat 20

Shtojca 1: Udhëzuesi për vlerësim – Kushtet minimale 21

Shtojca 2: Udhëzuesi për vlerësim – Treguesit e performancës 23

Shtojca 3: Shablloni i fletëvlerësimit 34

Shtojca 4: Shablloni për llogaritjen e shumave të ndara të grantit 41

Shtojca 5: Termat e referencës – Komisioni i GPK 44

Shtojca 6: Termat e referencës – Grupi teknik 46

Shtojca 7: Termat e referencës – Komisioni i ankesave 48

Shtojca 8: Termat e referencës – Komisioni për hartimin e rregullave te GPK-së 50

# Parathënie

Në vitin 2009, Kosova ishte vendi i parë në rajon që aprovoi skemën stimuluese financiare të bazuar në performancë, përmes ndarjes së fondeve për komunat si nxitje për përmirësimin e qeverisjes lokale. Në fund të vitit 2017, Ministria e Administrimit të Pushtetit Lokal (MAPL), në partneritet me Zyrën Zvicerane për Zhvillim dhe Bashkëpunim (SDC), zhvilluan dhe u pajtuan të bashkëfinancojnë një skemë unike për ndarjen e grantit të performancës për komunat. Në vitin 2019, Suedia dhe Norvegjia kanë vendosur që të bashkëfinancojnë skemën e GPK. Në vitin 2022, BE përmes Suedisë do ti bashkohët financimit të skemës së GPK.

Ndërmjet viteve 2018 dhe 2021, rreth 14 milionë euro janë alokuar në komunat përfituese, si grante të performancës komunale. Ndërmjet viteve 2022-2025, shuma e grantit të performancës komunale pritet të jetë rreth 30 milionë euro. Ky grant synon përmirësimin e performancës së komunave në fushat: ‘qeverisja demokratike’, ‘menaxhimi komunal’ dhe ‘ofrimi i shërbimeve’.

Granti i performancës komunale për vitin 2022 do t’iu ndahen komunave në pajtim me kriteret e llogaritjes së grantit dhe pikët e arritura në performancën komunale në bazë të një numri treguesish të shtrirë në tri fusha kryesore të përmendura si më lartë.

Shuma e grantit në vitin 2022 pritet të jetë rreth 8 milionë euro. Të gjitha komunat e Kosovës gëzojnë të drejtën e pjesëmarrjes në grantin e performancës komunale, sipas kushteve të përcaktuara në këto rregulla. Granti për vitet 2022-2025 pritet të bashkëfinancohet nga Qeveria e Kosovës përfaqësuar nga MAPL dhe kontributdhënësit si BE, Suedia, Zvicra dhe Norvegjia.

Granti i performancës komunale (GPK) ka për qëllim të nxisë konkurrencën ndërmjet komunave, duke ndjekur parimin që performanca më e mirë të shoqërohet me vlerë më të madhe të grantit. Së këndejmi, GPK synon të përkrahë komunat në dy mënyra: së pari, duke e inkurajuar pajtueshmërinë komunale me standardet minimale ligjore (standardet themelore); së dyti, duke stimuluar performancën ‘reale’ që shkon përtej kërkesave ligjore (‘të detyrueshme’).

GPK bazohet në parimet e mëposhtme:

* Komunat duhet të plotësojnë një numër kushtesh minimale që të mund të kualifikohen për grant në baza vjetore;
* Për të gjitha komunat që kanë plotësuar kushtet minimale, shuma e grantit që merr secila komunë bazohet në performancën e arritur në treguesit e performancës në krahasim me performancën e të gjitha komunave të tjera, si dhe elemente të tjera të kritereve të vlerësimit siç përcaktohet në këto rregulla.

Pasi që komunat të kualifikohen, lartësia e grantit do të përcaktohet nga pikët (rezultati) relative të fituara në treguesit e performancës. Treguesit janë pasqyrim i objektivave të politikave të qeverisë, që synojnë realizimin e vizionit të përgjithshëm të komunave si ‘*institucione demokratike vibrante të qeverisjes lokale që ofrojnë shërbime cilësore dhe u përgjigjen nevojave dhe prioriteteve të qytetarëve’.*

Ky dokument përcakton kontekstin, objektivat, rregullat, kriteret dhe procedurat për vlerësimin dhe ndarjen e grantit të performancës komunale.

Po ashtu, ky dokument informon të gjithë akterët lidhur me rregullat dhe procedurat e grantit të performancës.

Dokumenti përcakton përgjegjësitë e akterëve në nivelin qendror, përfshirë: (i) grupit teknik përgjegjës për vlerësimin e grantit të performancës; (ii) komisionit të grantit të performancës, përgjegjës për ndarjen e grantit të performancës komunale; (iii) komisionit të ankesave përgjegjës për shqyrtimin e ankesave të komunave; dhe (iv) grupit përgjegjës për përgatitjen e rregullave të grantit të performancës komunale dhe adresimin e tyre për aprovim në Komisionin e GPK-së.

MAPL dhe kontributdhënësit inkurajojnë të gjithë akterët lokal përkatës të konsiderojnë grantin e performancës komunale si një mundësi të mirë për të kuptuar më mirë performancën komunale (duke përfshirë fushat e përmirësuara dhe ato ku ka nevojë për përmirësim) dhe për të qenë pjesë e konkurrencës së shëndoshë me komunat e tjera në përpjekje të përmirësimit të kapaciteteve komunale dhe ofrimit efikas dhe efektiv të shërbimeve publike për qytetarë.

Rezultatet e vlerësimit të performancës komunale do të shpallen publikisht nga MAPL dhe do t’iu komunikohen të gjitha komunave.

# Granti i performancës komunale - Hyrje

# Hyrje

Komunat në Kosovë, si subjekte të qeverisjes së decentralizuar lokale, luajnë një rol të rëndësishëm në organizimin e sektorit publik. Përveç përgjegjësisë për ofrimin e një varg shërbimesh, komunat në njërën anë shërbejnë si pikë e parë kontaktuese ndërmjet qytetarëve dhe shtetit, dhe në anën tjetër, ato u japin mundësinë qytetarëve të marrin pjesë në vendimmarrje.

Administrata lokale konsiderohet një nga shtyllat kryesore të shtetit dhe promotor i zhvillimit social dhe ekonomik. Krahasuar me shumë vende të tjera, komunat në Kosovë qëndrojnë relativisht mirë në ofrimin e shërbimeve. Megjithatë, ende ka nevojë për përmirësime në ushtrimin e kompetencave vetanake komunale, kur kemi parasysh shkallën e lartë të papunësisë në vend dhe shkallën e ulët të zhvillimit ekonomik. Si rrjedhojë është e pranishme nevoja për përmirësimin e kontrollit dhe menaxhimit financiar, si dhe investime më të mëdha përmes projekteve strategjike. Institucionet lokale duhet t’i inkurajojnë nëpunësit publik për zhvillimin e vazhdueshëm të kapaciteteve të tyre, për të krijuar një administratë moderne lokale të aftë për ofrimin e shërbimeve efikase për të gjithë qytetarët pa dallim.

Të gjeturat nga raportet vendore dhe të institucioneve kredibile ndërkombëtare akoma nënvizojnë probleme me reformën e administratës publike. Kjo e fundit mbetet një ndër prioritetet kryesore strategjike të vendit, për çfarë kërkohet vëmendje e veçantë. Organet e pushtetit lokal duhet të shtojnë intensitetin e punës së tyre dhe të ofrojnë një qasje të re qeverisëse e cila do të rriste besueshmërinë e qytetarëve ndaj institucioneve të tyre lokale. Sigurisht që suksesi apo mossuksesi do të varet nga angazhimi i përbashkët në ndërtimin e një administrate funksionale dhe përkushtimi i institucioneve komunale për të reaguar ndaj këtyre problemeve.

Marrë parasysh këtë, Granti i Performancës Komunale përcakton një numër objektivash për pushtetin lokal në mënyrë që të rriten kapacitetet institucionale në ushtrimin e kompetencave dhe trajtimin efektiv të çështjeve që ndikojnë në jetën e qytetarëve.

Lidhur me këtë, temat në vijim janë identifikuar si objektiva prioritare për përmirësimin e performancës komunale, si vijon:

* **Komunat të funksionojnë si institucione lokale demokratike -** që respektojnë standardet ligjore të transparencës, me kuvend komunal të fuqishëm që i përfaqëson qytetarët dhe ka pushtetin të mbikëqyrë ekzekutivin, ndërsa qytetarët kanë mundësinë të shfaqin shqetësimet dhe sugjerimet e tyre;
* **Komunat të kenë një menaxhim efektiv dhe efikas komunal** - që është neutral dhe i paanshëm; dhe
* **Komunat të ofrojnë shërbime** **cilësore** **-** në përgjigjje ndaj prioriteteve dhe nevojave të qytetarëve, duke i trajtuar të gjithë në mënyrë të barabartë.

# Baza juridike

Rregullat e Grantit të Performancës Komunale (GPK) janë të normuara me Rregulloren 01/2020 për Sistemin e Menaxhimit të Performancës Komunale dhe Skemën e Grantit për Performancë Komunale.

Aspektet e tjera materiale dhe procedurale janë objekt i trajtimit në Rregullat e GPK-së të përcaktuara në këtë dokument.

# Qëllimi

GPK ofrohet në formë të përkrahjes financiare për komunat dhe ka për qëllim stimulimin e tyre që të përmirësojnë performancën në fusha të caktuara, respektivisht në qeverisje lokale demokratike, menaxhim të mirë komunal dhe ofrim të shërbimeve.

# Temat kyçe

Duke pasur parasysh analizën e faktorëve kritikë, të cilët mund t’i pengojnë komunat të bëhen ‘*institucione demokratike vibrante të qeverisjes lokale që ofrojnë shërbime cilësore*’, GPK do të fokusohet në tre temat e mëposhtme:

* Qeverisja demokratike;
* Menaxhimi komunal;
* Ofrimi i shërbimeve.

Këto tre tema ndahen tutje në dhjetë nëntema siç paraqitet më poshtë në Tabelën 1. Në kuadër të këtyre nëntemave, janë identifikuar 30 tregues të performancës, prej të cilëve 28 tregues performance do të maten për performancën e vitit 2020. Kjo do t’iu mundësojnë komunave të marrin 92 pikë (prej 100 pikëve) në vlerësimin e performancës të vitit 2020. Nënkapitulli 2.3 ofron më tepër sqarime për këtë Pikët përcaktojnë shumën e grantit që merr komuna duke u bazuar në performancën e saj.

**Tabela 1: Tre temat kryesore dhe dhjetë nën-temat me pikët maksimale**

|  |  |  |
| --- | --- | --- |
| **Temat dhe nën-temat** | | Pikët maksimale të mundshme |
| **1. Qeverisja demokratike** | | 38 |
| I | Roli i kuvendit komunal si organ mbikëqyrës | 13 |
| II | Pjesëmarrja, konsultimi i qytetarëve dhe gjithëpërfshirja | 10 |
| III | Transparenca, çasja në informata dhe integriteti | 15 |
| **2. Menaxhimi komunal** | | 28 |
| IV | Menaxhimi financiar | 13 |
| V | Menaxhimi i kontratave | 7 |
| VI | Menaxhimi i burimeve njerëzore | 8 |
| **3. Ofrimi i shërbimeve** | | 26 |
| VII | Shërbimet administrative | 6 |
| VIII | Planifikimi hapësinor, transporti publik dhe mjedisi | 8 |
| IX | Arsimi para-universitar | 4 |
| X | Kujdesi primar shëndetësor | 8 |
| **Numri maksimal i pikëve** | | 92 |

# Mbulueshmëria gjeografike

GPK është instrument financiar i krijuar për të gjitha komunat e Kosovës. Qasje në GPK kanë të gjitha komunat që plotësojnë kushtet minimale të përcaktuara në këtë dokument.

# Orientimi strategjik

GPK është grant shtesë për komunat i paraparë në Ligjin vjetor të buxhetit të Kosovës - tabela e alokimit të buxhetit të Ministrisë së Administrimit të Pushtetit Lokal. Qëllimi strategjik është integrimi i grantit të performancës komunale në ligjin për financat e pushtetit lokal të Kosovës ose Ligjin për Menaxhimin e Financave Publike dhe Përgjegjësitë, si dhe rregullimi me ligj të veçantë për performancë komunale.

GPK ofrohet si përkrahje shtesë për projektet kapitale të komunave, lartësia e të cilit përcaktohet në bazë të formulës për alokimin e grantit me variabla, si: madhësia e popullsisë, madhësia gjeografike, përbërja etnike që llogariten mbi shumën fikse bazë[[1]](#footnote-2), si dhe pikët e performancës.

Për shpenzimin e Grantit të Performancës Komunale, zbatohen të gjitha rregullat ekzistuese të Qeverisë (të cilat zbatohen për investimet kapitale në kuadër të grantit të përgjithshëm) në aspektin e përdorimit të grantit, planifikimit të grantit, si dhe të raportimit dhe llogaridhënies. Kjo nënkupton që komunat mund të përdorin procedurat e tyre ligjore të tenderimit, kontraktimit dhe pranimit teknik. Granti mund të përfshihet në auditimin e rregullt të Zyrës Kombëtare të Auditimit. Pra, GPK administrohet si grant qeveritar për komunat. Veçoritë/karakteristikat e vetme që shtohen këtu janë kushtet minimale dhe treguesit e performancës.

Meqenëse plani është që GPK të bëhet pjesë e kornizës ligjore për financat lokale në vitet e ardhshme si dhe ligjit të veçantë për performancë komunale dhe grant të performancës, i njëjti duhet të harmonizohet sa më shumë që është e mundur me sistemet qeveritare dhe procedurat administrative aktuale të Kosovës.

Ministritë e linjës dhe kontributdhënësit që dëshirojnë t’iu delegojnë përgjegjësitë dhe fondet e ndërlidhura qeverive lokale do të inkurajohen t’i harmonizojnë grantet e tyre me dispozitat për GPK-së, të cilat bazohen në matjen e qeverisjes së mirë. Kjo do të krijonte avantazh edhe për grantin e tyre (sektorial) dhe GPK. Për shembull, mund të përdoren të njëjtat kushte minimale, ndoshta në kombinim me një përqindje minimale të pikëve (rezultatit) të performancës. Kontributdhënësit që dëshirojnë të investojnë në çështjet që kanë të bëjnë me qeverisje të mirë do të inkurajohen t’i kanalizojnë fondet e tyre drejtpërdrejt në fondin e përbashkët për GPK.

# Struktura e rregullave dhe audienca e synuar

Ky dokument shpjegon kriteret, rregullat dhe procedurat për menaxhimin e Grantit të Performancës Komunale:

Kapitulli 1 – ofron një përmbledhje të shkurtër të justifikimit të GPK dhe fushave ku përqendrohet;

Kapitulli 2 - përkufizon kushtet minimale, treguesit e performancës, si dhe parimet për ndarjen e grantit dhe auditimin e GPK;

Kapitulli 3 - prezanton procesin e vlerësimit të performancës komunale nga mbledhja e të dhënave e deri te ndarja e grantit.

Shtojcat japin udhëzime më të hollësishme të vlerësimit (dhënies së pikëve) për kushtet minimale (shtojca 1) dhe për treguesit e performancës (shtojca 2), ku jepen përkufizimet e asaj që matet, nga vijnë të dhënat dhe si maten. Shtojca 3 - jep shabllonin për fletëvlerësimin dhe tregon si caktohen pikët e performancës që do të përdoret për komunikimin e pikëve (rezultatit) të performancës për komunat. Shtojca 4 - përshkruan hollësisht se si përllogariten shumat e grantit për secilën komunë pasi të dihen pikët e performancës. Shtojcat 5, 6, 7 dhe 8 përshkruajnë Termat e Referencës të komisionit të GPK-së, grupit teknik për vlerësim të grantit, komisionit të ankesave dhe komisionit për hartimin e rregullave te GPK-së. Shtojca 9 jep të dhënat kontaktuese.

Ky dokument synon të informoj të gjithë akterët e komunave të Kosovës, përfshirë kryetarët e komunave, drejtorët, udhëheqësit e lartë, koordinatorët e Sistemit të Menaxhimit të Performancës Komunale (SMPK), anëtarët e kuvendeve të komunave, si dhe shoqërinë civile dhe qytetarët e interesuar.

Rregullat e GPK-së janë me interes për të gjitha ministritë që hartojnë politika për komunat, si dhe organizatat joqeveritare (OJQ) që trajtojnë ofrimin e shërbimeve lokale dhe qeverisjen lokale. Ky dokument po ashtu mund të shërbejë si përmbledhje për partnerët zhvillimorë të cilët mendojnë t’i bashkëngjiten grantit të performancës komunale.

# Granti i performancës komunale– Parametrat dizajnues

# Parimet themelore

GPK bazohet në parimet e mëposhtme:

* Komunat duhet që për secilin vit të plotësojnë një numër kushtesh minimale që të mund të kualifikohen për marrjen e grantit në baza vjetore (në pajtim me nenin 30.2 të Rregullores për SMPK dhe për skemën e grantit për performancë komunale);
* Për të gjitha komunat që kanë plotësuar kushtet minimale, granti shtesë që merr secila komunë bazohet në pikët e saj relative të arritura në treguesit e performancës komunale (pikët e saj në krahasim me ato të të gjitha komunave të tjera) si dhe kritereve të tjera të formulës së alokimit, në pajtim me nenin 30.3 të Rregullores për SMPK dhe për skemën e grantit për performancë komunale.

Kushtet minimale kanë për qëllim të sigurojnë që shuma në dispozicion t’iu ndahet vetëm komunave që janë në gjendje t’i shfrytëzojnë me efikasitet, efektivitet dhe ekonomicitet mjetet financiare; janë në gjendje të absorbojnë fonde dhe t’i shpenzojnë në mënyrë të përgjegjshme; kanë rishikuar aktet komunale të vlerësuara të kundërligjshme nga autoriteti mbikqyrës dhe kanë raportuar me kohë në SMPK.

Treguesit e performancës komunale (dhe pikët relative) kanë për qëllim të nxisin konkurrencën ndërmjet komunave për të siguruar burime financiare shtesë, por edhe synimin e të qenit ndër komunat me pikët më të larta në fushat kyçe të performancës. Publikimi i rezultateve të vlerësimit (dhe diskutimi publik lidhur me analizën e rezultateve të vlerësimit) është një aspekt i rëndësishëm i GPK-së.

# Kushtet minimale

GPK për vitin 2022 përcakton tri kushte minimale si vijon:

* 1. Komunat duhet të kenë raportuar të dhënat në SMPK sipas afatittë përcaktuar në nenin 13 të Rregullores së SMPK/GPK[[2]](#footnote-3);
  2. Komunat duhet të kenë respektuar obligimin ligjor për të rishqyrtuar aktet komunale të vlerësuara si të kundërligjshme nga autoriteti mbikëqyrës[[3]](#footnote-4);
  3. Opinioni i auditimit duhet të jetë të paktën i pamodifikuar me theksim të çështjes*;* dhe
  4. Komunat duhet të kenë shpenzuar 75% ose më tepër të buxhetit final për investime kapitale.

Prandaj, komunat të cilat nuk arrijnë të përmbushin të katër kriteret e mësipërme, nuk mund të marrin grantin e performancës komunale.

Arsyetimi i kushteve minimale është që:

* Komunat duhet të kenë raportuar të dhënat në SMPK për performancën e vitit 2020, sipas afatit të paraparë.
* Granti do t’iu jepet atyre komunave që e kanë respektuar obligimin ligjor për t’i rishqyrtuar aktet komunale të vlerësuara si të kundërligjshme në vitin 2020, nga autoriteti mbikëqyrës[[4]](#footnote-5).
* Për të marrë grantin, komunat duhet të kenë sistem për menaxhim financiar mjaftueshëm të shëndoshë, siç dëshmohet nga raportet individuale të auditimit të rregullsisë për vitin 2020, të publikuara nga ZKA; dhe
* Granti do t’iu jepet vetëm atyre komunave që kanë dëshmuar se kanë kapacitete të mjaftueshme për të absorbuar fondet shtesë, siç tregohet nga shkalla e shpenzimit të buxhetit final për investime kapitale në raportet individuale të auditimit të rregullsisë për vitin 2020, të publikuara nga ZKA. Për përmbushjen e këtij kriteri, për qëllime të GPK-së, në llogaritjen e shkallës së shpenzimit[[5]](#footnote-6) do të merren parasysh edhe shuma totale e pagesave që nuk janë realizuar për shkak të arritjes së limitit të bilancit bankar.

Të katër kushtet minimale duhet të plotësohen para se komuna të kualifikohet për grantin e performancës komunale. Shtojca 3 jep shabllonin për t’i komunikuar secilës komunë rezultatet e vlerësimit të kushteve minimale.

Burimet e të dhënave për katër kushtet minimale janë përcaktuar në shtojcën 1 të këtyre rregullave.

# Treguesit e performancës komunale

Burimi kryesor i të dhënave për treguesit e GPK është Sistemi për Menaxhimin e Performancës Komunale (SMPK) i MAPL-së.

Siç shihet në tabelën 2 më poshtë, janë identifikuar gjithsej 30 tregues të performancës komunale (2 të ngrirë në këtë vlerësim) brenda tre temave kryesore dhe dhjetë nëntemave (shih tabelën 1 më lart). **Është e rëndësishme të përmendet se 28 tregues do të vlerësohen për përcaktimin e grantit që jepet në Vitin Fiskal 2022, për të cilët vlerësimi bëhet bazuar në performancën e vitit 2020. Numri maksimal i pikëve për 28 treguesit që do të vlerësohen është 92 pikë.**

**Tabela 2: Përmbledhje e temave të grantit të performancës komunale për vlerësim të performancës 2020**[[6]](#footnote-7)

|  |  |  |
| --- | --- | --- |
| **#** | **Tema / Fusha e treguesit** | # maks. i pikëve |
| **I. QEVERISJA DEMOKRATIKE** | | **38** |
| **I** | **Roli i kuvendit komunal si organ mbikëqyrës** | **13** |
| 1 | Miratimi me kohë i propozim buxhetit vjetor komunal | 2 |
| 2 | Diskutimi për raportet tremujore buxhetore nga Kuvendi Komunal | 3 |
| 3 | Diskutimi për raportin e performancës komunale nga Kuvendi Komunal për vitin paraprak | 2 |
| 4 | Diskutimi i raportit të auditorit të jashtëm dhe planit të veprimit për adresimin e rekomandimeve si dhe diskutimi i gjetjeve dhe rekomandimeve nga auditimi i brendshëm në Kuvendin Komunal | 4 |
| 5 | Mbledhje të Kuvendit Komunal me pjesëmarrje të kryetarit të komunës | 2 |
| **II** | **Pjesëmarrja, konsultimi i qytetarëve dhe gjithëpërfshirja** | **10** |
| 6 | Pjesëmarrja e qytetarëve në konsultime publike, e disagreguar sipas gjinisë | 2[[7]](#footnote-8) |
| 7 | Aktet komunale dhe dokumentet e politikave lokale të konsultuara me publikun | 4 |
| 8 | Dëgjime publike për Kornizën Afatmesme Buxhetore (KAB) dhe buxhet komunal | 4 |
| **III** | **Transparenca, qasja në informata dhe integriteti** | **15** |
| 9 | Mbledhjet e kuvendit të bëra publike dhe të transmetuara drejtpërdrejtë online | 3 |
| 10 | Përmbushja e kritereve të faqes zyrtare elektronike të komunës | 4 |
| 11 | Publikimi i dokumenteve të prokurimit publik të komunës | 2 |
| 12 | Publikimi i raporteve për procese të konsultimeve publike | 4 |
| 13 | Raportimi i planit vjetor të planit të integritetit para Kuvendit Komunal | 2 |
| **II. MENAXHIMI KOMUNAL** | | **28** |
| **IV** | **Menaxhimi financiar** | **13** |
| 14 | Niveli i azhurnimit të regjistrit të tatimit në pronë | 3 |
| 15 | Niveli i mbledhjes së faturës së tatimit në pronë (pa borxhe, interesa, ndëshkime) | 5 |
| 16 | Niveli i adresimit të rekomandimeve të Zyrës Kombëtare të Auditorit | 5 |
| **V** | **Menaxhimi i kontratave** | **7** |
| 17 | Niveli i zbatimi i planit të prokurimit | 3 |
| 18 | Përgatitja dhe publikimi i listës së pronave komunale të planifikuara për dhënie në shfrytëzim | 4 |
| **VI** | **Menaxhimi i burimeve njerëzore** | **8** |
| 19 | Vende të hapura pune të proceduara përmes SIMBNj[[8]](#footnote-9) | 2 |
| 20 | Gratë në pozita udhëheqëse në institucionet arsimore, shëndetësore e kulturore/sportive | 5 |
| 21 | Gra të emëruara në postet politike në komunë | 3 |
| **III. OFRIMI I SHËRBIMEVE** | | **26** |
| **VII** | **Shërbimet administrative** | **6** |
| 22 | Kërkesat administrative të shqyrtuara brenda afateve ligjore | 4 |
| 23 | Kërkesa të shqyrtuara për leje të ndërtimit | 2 |
| **VIII** | **Planifikimi hapësinor, transporti publik dhe mjedisi** | **8** |
| 24 | Sipërfaqja e territorit të komunës e mbuluar me plane rregulluese (të hollësishme) ose harta zonale | 3 |
| 25 | Vendbanimet e përfshira në transportin lokal publik | 3 |
| 26 | Realizimi i planit lokal të veprimit në mjedis | 2 |
| **IX** | **Arsimi para-universitar** | **4** |
| 27 | Fëmijët që vijojnë kopshtin - rural dhe përgjithësi[[9]](#footnote-10) | 4 |
| 28 | Kalueshmëria në maturën kombëtare kl.12 | 4 |
| **X** | **Kujdesi parësor shëndetësor (KPSh)** | **8** |
| 29 | m2 të hapësirave të Kujdesit Primar Shëndetësor për 10000 banorë | 3 |
| 30 | Niveli i pajtueshmërisë me raportin 1 mjek familjarë edhe 2 infermierë për 2000 banorë | 5 |
| Totali i pikëve |  | **92** |

Treguesit pasqyrojnë fushat e performancës komunale që: (i) konsiderohen të rëndësishme për një funksionim të mirë të strukturave komunale si subjekte të qeverisjes lokale demokratike dhe (ii) konsiderohen të kenë hapësirë për përmirësim, në të gjitha nivelet për të gjitha komunat. GPK përqëndrohet në fushat ku komunat kanë nevojë dhe mund të bëjnë përmirësime të mëtejshme. Granti do të krijojë stimuj për të lehtësuar këtë ndryshim.

Treguesit e ndryshëm kanë pikë të ndryshme maksimale, në lidhje me peshën dhe rëndësinë e atribuar të tyre. Shtojca 3 ka një udhëzues të detajuar mbi caktimin e pikëve brenda pikëve maksimale. Pikët janë kalibruar në mënyrë të tillë që të shpërblehen nivele të mira dhe të pranueshme të performancës, por që për secilin tregues, për performancën nën-optimale jepen shumë pak ose aspak pikë, që do të thotë se pikët me të vërtetë stimulojnë performancën e mirë (në vend të performancës mesatare). Kjo gjithashtu do të thotë se komunat që performojnë mirë në një numër treguesish do të marrin ndjeshëm më shumë pikë se ato që tregojnë performancë të zakonshme.

Është e rëndësishme të theksohet se treguesit janë përzgjedhur dhe formuluar në mënyrë të tillë që të jenë të arritshëm në të njëjtën mënyrë nga të gjitha komunat, pavarësisht nga popullsia, madhësia e territorit apo fuqia ekonomike. Në parim, treguesit pasqyrojnë atributet që të gjitha komunat *‘duhet t'i kenë*’ - pasi ato janë pjesë e qeverisjes së mirë lokale, gjë që ju takon të gjithë qytetarëve të Kosovës.

Treguesi nr. 6 do të vlerësohet pjesërisht. Totali i pikëve për këtë tregues në këtë cikël të vlerësimit është 2 pikë, kjo ngase pjesëmarrja e grave në takime publike nuk do të hyn në kalkulim. Situata e pandemisë ka ndikuar në kufizimin e takimeve publike dhe identifikimi i pjesëmarrësve sipas gjinisë është shumë i vështirë përmes platformave online.

Treguesi nr.19 (me ngjyrë portokalli në Tabelën 2) është i ngrirë që do të thotë se rezultati për këtë tregues nuk do të merret parasysh në totalin e pikëve, për shkak të ndryshimit të ligjit për zyrtarët publik dhe mungesës së legjislacionit sekondar lidhur me procedurat e rekrutimit në shërbimin civil.

Treguesi nr. 27 (me ngjyrë portokalli në Tabelën 2) është 'ngrirë' që do të thotë se rezultati për këtë tregues nuk do të merret parasysh në totalin e pikëve, për arsye se të dhënat e raportuara nga komunat kanë qenë të mangëta dhe janë konsideruar të pavlefshme në raportin e SMPK-së për vitin 2020.

# Burimet e financimit të grantit të performancës komunale

GPK për vitin 2022 pritet të bashkëfinancohet nga Qeveria e Kosovës (nga alokimi buxhetor i MAPL-së ), Suedia dhe Bashkimi Europian, Zvicra, dhe Norvegjia.

Plani i financimit të GPK për vitin 2022 është siç tregohet në Tabelën 3 më poshtë. Të gjitha shumat e planifikuara për GPK janë indikative dhe janë subjekt i aprovimit nga Kuvendi i Republikës së Kosovës dhe kontributdhënësve.

Për të monitoruar ndikimin e projekteve tek qytetarët, do të vendoset auditimi shoqëror në kuadër të GPK. Shuma për auditimin shoqëror për vitin 2022 është zbritur nga totali i shumës së GPK. Andaj në tabelën 3 është paraqitur shuma indicative e GPK që do t’i alokohet komunave.

**Tabela 3: Burimet e financimit të grantit të performancës komunale 2022 (në Euro)**

|  |  |  |
| --- | --- | --- |
| **Fondet** | **Burimi** | **Total 2022** |
| Shuma indikative e GPK në dispozicion për komuna | Qeveria e Kosovës /MAPL | 3,000,000 |
| Kontributdhënësit (BE, Suedia, Zvicrra dhe Norvegjia) | 4,921,500 |
| Buxheti për auditim shoqëror | Kontributdhënësit (BE, Suedia, Zvicrra dhe Norvegjia) | 78,500 |
|  | Gjithsej | **8,000,000** |

# Llogaritja e shumës së grantit të performancës komunale

Treguesit janë definuar në mënyrë të tillë që të gjitha komunat, pavarësisht nga madhësia, vendndodhja apo fuqia ekonomike, mund të jenë një performues i mirë, me kusht që të bëjnë përpjekje për të performuar si një qeveri lokale demokratike që i shërben popullatës së saj.

90% e shumës së përgjithshme të GPK ndahet bazuar në formulë, ndërsa 10% e shumës së përgjithshme ndahet për shpërblime shtesë për komunat në 3 vendet e para me performancën më të mirë.

Vendi i parë i merr 5% të shumës totale të grantit; vendi i dytë i merr 3% të shumës totale të grantit dhe vendi i tretë i merr 2% të shumës totale të grantit.

Nëse dy e më shumë komuna kanë të njëjtin rezultat të performancës, atëherë shuma e shpërblimit për vendin e përcaktuar ndahet në mënyrë proporcinale për atë numër të komunave me rezultat të njejtë.

Shuma e GPK bazuar në formulë (90% e shumës së përgjithshme të GPK) përcaktohet nga:

* + - Performanca relative e secilës komunë e matur sipas treguesve të përcaktuar të performancës; dhe
    - Pesha e grantit të performancës komunale në grantin e përgjithshëm të alokuar.

Në fakt, GPK do të ndahet në bazë të pikëve relative, në mënyrë të tillë që dy komuna të cilat kanë një rezultat të njëjtë do të marrin një shtesë relative të barabartë në pjesën e investimeve kapitale të grantit të përgjithshëm. Kjo do të thotë që të dy komunave do t’iu ndahet një grant që është e njëjta përqindje e grantit të tyre të përgjithshëm (ndërsa shumat absolute të grantit të performancës komunale do të ndryshojnë). Madhësia e shumës absolute është proporcionale me grantin e përgjithshëm. Arsyetimi për këtë është i qartë: një komunë që ka një grant të përgjithshëm më të madh ka nevojë për një shumë më të madhe për të pasur të njëjtin stimulim sa i përket përmirësimit të performancës së saj. Shtojca 4 tregon se si llogaritet ndarja e GPK.

# Kriteret për shfrytëzimin e grantit të performancës komunale

Granti përdoret për të financuar projekte komunale në dobi të qytetarëve, konform rregullave dhe parimeve në vijim:

* GPK përdoret vetëm për investime kapitale dhe nuk mund të përdoret për paga, mallra, shërbime apo subvencione;
* Komuna është e lirë të vendosë për cilat investime do të përdoret granti i performancës komunale. Rekomandohet që komunat të fokusohen në projekte konkrete, të kufizuara në numër, për të shmangur procedurat e gjata administrative dhe për t’i shfrytëzuar mjetet brenda vitit fiskal;
* Granti duhet të shfrytëzohet nga komuna konform legjislacionit në fuqi. Në rast se komuna nuk e shpenzon grantin konform këtyre rregullave dhe legjislacionit në fuqi, obligimet kontraktuale ndaj operatorëve ekonomik barten nga vetë komuna;
* Shfrytëzimi i grantit i nënshtrohet rregullave të mbikëqyrjes dhe kontrollit konform legjislacionit në fuqi për menaxhimin e financave publike dhe rregullave të grantit të performancës komunale.

# Auditimi i grantit të performancës komunale

Shpenzimet e GPK-së mund të auditohen si pjesë e auditimit të rregullt nga Zyra Kombëtare e Auditimit.

* MAPL dhe kontributdhënësit mund të dakordohen që të bëhet një *auditim vjetor i posaçëm,* për të shqyrtuar aspekte të caktuara në lidhje me projektet e investimeve kapitale të financuara nga GPK. Auditimi mund të përfshijë proceset e prokurimit, procedurat e pranimit teknik të shërbimeve, pagesat, etj. Detajet për këtë auditimspecifikohen në bashkëpunim me kontributdhënësit.
* Në rast të konstatimit të shkeljeve dhe parregullsive të evidentuara nga auditimit, si keqdeklarime materiale, MAPL dhe kontributdhënësit mund të vendosin për përjashtimin e komunës nga e drejta e përfitimit të grantit për një periudhë të caktuar, në pajtim me nenin 42.2 të Rregullores 01/2020 për Sistemin e Menaxhimit të Performancës Komunale dhe Skemën e Granteve për Performancë Komunale.
* Auditimi shoqëror do të përfshijë monitorimin e performancës dhe proceset e planifikimit të projekteve në nivel komunal. Auditimi shoqëror do të paguhet nga një pjesë e fondeve të GPK dhe do të kryhet nga organizata të shoqërisë civile. Rezultatet e auditimit shoqëror i raportohen Komisionit të GPK-së.

# Granti i performancës komunale – Procesi i vlerësimit

# Aranzhimet institucionale

Komisioni i grantit të performancës komunale dhe grupi teknik janë organet përgjegjëse për vlerësimin dhe ndarjen e grantit të performancës komunale.

Komisioni i ankesave shqyrton dhe vendosë lidhur me ankesat e komunave.

Përgatitja e Rregullave të Grantit të Performancës para çdo cikli vlerësues bëhet nga Grupi Punues përgjegjës për hartimin e Rregullave të GPK-së i themeluar nga Sekretari i Përgjithshëm i MAPL-së në bashkëpunim me kontributdhënësit.

# Komisioni i grantit të performancës komunale

Komisioni i grantit të performancës komunale është organi më i lartë vendimmarrës për GPK.

Detyrat dhe përgjegjësitë e komisionit të grantit të performancës komunale janë:

* + Vendosja e rregullave dhe procedurave të punës së komisionit;
  + Mbikëqyrja e procesit dhe siguroim që Grupi Teknik ka ndjekur kriteret dhe procedurat e vlerësimit të përcaktuara në rregullat e grantit të performancës;
  + Miratimi i rezultateve të vlerësimit të performancës për GPK;
  + Në rast të konstatimit të parregullsive, Komisioni mund ta kthej në rishqyrtim procesin e vlerësimit;
  + Njoftimi i komunave për rezultatet e vlerësimit për grant;
  + Komisioni i grantit nuk mund të ndryshojë rezultatet e vlerësimit dhe shumat e grantit, pa aplikimin e tërësishëm të procesit të vlerësimit në pajtim me rregullat e GPK-së;
  + Në rast të ndryshimit të rezultateve të vlerësimit si rezultat i vendimit për ankesë të nxjerrë nga komisioni i ankesave, komisioni i grantit përmes grupit teknik bënë ndryshimet në raportin e vlerësimit dhe njofton komunën përkatëse për rezultatin përfundimtar.

Komisioni i grantit të performancës komunale themelohet me vendim të Sekretarit të përgjithshëm të MAPL-së, përbërja e të cilit përcaktohet në nenin 35.4 të Rregullores 01/2020 për Sistemin e Menaxhimit të Performancës Komunale dhe Skemës së Grantit të Bazuar në Performancë, si vijon:

* 1 anëtar nga MAPL (Sekretar i përgjithshëm/Kryesues),
* 1 anëtar - zyrtar publik i nivelit drejtues të ministrisë,
* 1 anëtar - zyrtar publik nga ministria përgjegjëse për financa,
* 1 vëzhgues nga Unioni Evropian në Kosovë,
* 1 vëzhgues nga Suedia,
* 1 vëzhgues nga Zvicrra,
* 1 vëzhgues nga Norvegjia, dhe
* vëzhgues nga shoqëria civile.

Anëtarët e Komisionit të GPK-së nuk mund të jenë zyrtarë të përfshirë në të njëjtën kohë në Grupin Teknik dhe Komisionin e Ankesave. Anëtarët kanë të drejtë vote përderisa vëzhguesit mund të ofrojnë sygjerimet e tyre por nuk kanë të drejtë vote.

# Grupi teknik

Grupi teknik është organ i nivelit profesional i përbërë nga zyrtarë publik të njësisë përgjegjëse për performancë komunale dhe nga përfaqësues të subjekteve kontributdhënëse.

Detyrat dhe përgjegjësitë e grupit teknik janë:

* + Zbatimi i standardeve të vlerësimit dhe llogaritjes së performancës siç përcaktohet në rregullat e GPK-së;
  + Llogaritja e shumës së grantit sipas formulës së përcaktuar në rregullat e GPK-së;
  + Hartimi i raportit të vlerësimit për grant dhe adresimi për aprovim në Komisionin e GPK-së;

Grupi Teknik themelohet me vendim të Sekretarit të Përgjithshëm të MAPL-se konform nenit 34.1 të Rregullores 01/2020 për Sistemin e Menaxhimit të Performancës Komunale dhe Skemës së Grantit të Bazuar në Performancë, përbërja e të cilit është si vijon:

* 3 anëtarë nga njësia përgjegjëse e MAPL për performancë komunale;
* 2 anëtarë nga projekti DEMOS (të cilët përfaqësojnë subjektet kontributdhënëse);
* 1 anëtar nga OJQ si vëzhgues.

# Komisioni i ankesave

Komisioni i ankesave shqyrton dhe vendosë lidhur me ankesat e parashtruara nga komunat lidhur me vlerësimin e performancës së tyre për GPK, sipas nenit 39 të Rregullores 01/2020 për Sistemin e Menaxhimit të Performancës Komunale dhe Skemës së Grantit të Bazuar në Performancë

Detyrat e komisionit të ankesave janë:

* Shqyrtimi i ankesave për grant të parashtruara nga komunat ;
* Marrja e vendimeve për ankesat e parashtruara.

Komisioni i ankesave përbëhet nga 3 anëtarë dhe 2 vëzhgues:

* 2 përfaqësues nga MAPL (njëri prej tyre kryesues)
* 1 përfaqësues i jashtëm
* 2 vëzhgues nga projekti DEMOS

Komisioni i ankesave nuk do të rishikojë ankesat që ndërlidhen me burimin e të dhënave të përdorur gjatë vlerësimit.

Anëtarët e komisioni të grantit apo grupit teknik nuk mund të jenë anëtarë të komisionit të ankesave.

# 3.1.4. Grupi Punues për hartimin e Rregullave të GPK-së

Ky grup punues përgjegjës për hartim të Rregullave të GPK themelohet me vendim të Sekretarit të Përgjithshëm të MAPL-së në bashkëpunim me kontributdhënësit**.**

Grupi punues është përgjegjës për:

* Përgatitjen e rregullave të GPK-së para çdo cikli të vlerësimit;
* Dërgimin e rregullave tek Sekretari i përgjithshëm i MAPL-së dhe kontributdhënësit për aprovim;

Përbërja e grupit punues themelohet sipas nenit 32.2 të Rregullores 01/2020 për SMPK dhe Skemën e Grantit të bazuar në performancë.

Grupi punues përbëhet nga 2 zyrtarë të MAPL-së (njëri kryesues) dhe 2 përfaqësues nga projekti DEMOS (si përfaqësues të kontributdhënësve).

# Afati kohor

Procesi i vlerësimit të GPK-së fillon çdo vit kur të dhënat në lidhje me performancën komunale bëhen të disponueshme. Tabela më poshtë tregon afatin kohor tentativ të ndarjes së grantit për vitin 2022 sipas vlerësimit të performancës së vitit 2020.

**Tabela 4: Afati kohor tentativ i procesit të vlerësimit**

|  |  |
| --- | --- |
| **Aktiviteti** | **GPK 2022** |
| Miratimi i rregullave | Mars 2022 |
| Mbledhja e të dhënave | Mars 2022 |
| Procesi i vlerësimit/pikëve | Mars 2022 |
| Miratimi i rezultateve të vlerësimit | Mars 2022 |
| Komunikimi i rezultateve tek komunat | Mars 2022 |
| Periudha për ankesa | Prill 2022 |
| Konfirmimi i rezultateve përfundimtare dhe shumave të grantit | Prill 2022 |
| Transferimi i mjeteve | Maj 2022 |
| Shfrytëzimi i mjeteve | VF 2022 |

# Procedurat e vlerësimit

# 3.3.1 Periudha e Vlerësimit për Grantin e Performancës Komunale (Ciklet e Menaxhimit të Grantit)

Periudha e vlerësimit për grantin e performancës komunale ndahet në 3 faza kryesore:

**1.1. Periudha e performancës -** që nënkupton vitin për të cilin vlerësohet performanca e komunës. Në bazë të këtyre rregullave të GPK 2022 vlerësohet performanca komunale e vitit 2020;

**1.2. Periudha e vlerësimit -** nënkupton periudhën në të cilën kryhet vlerësimi i performancës për GPK; pra performanca komunale për GPK vlerësohet në vitin 2022 për vlerësimin e performancës së vitit 2020

**1.3.**  **Periudha e ndarjes dhe shfrytëzimi i grantit -** nënkupton vitin në të cilin granti vihet në dispozicion për shfrytëzim nga komunat. Në bazë të këtyre rregullave granti do të jetë në dispozicion për komunat në vitin 2022.

# Përgatitjet për vlerësim të GPK-së

Procedurat përgatitore për vlerësim të GPK-se, janë si vijon:

* Grupi Punues përgjegjës për hartimin e Rregullave të GPK-së përgatit rregullat e GPK-së për vitin fiskal 2022 (viti i alokimit) për performancën e komunave të vitit 2020.
* Rregullat e hartuara i dorëzohen Sekretarit të Përgjithshëm të MAPL-së dhe kontributdhënësve.
* Rregullat e GPK-së para vlerësimit autorizohen (miratohen) nga Sekretari i Përgjithshëm i MAPL-së dhe Kontributdhënësit e Grantit.
* Pas aprovimit, Rregullat e GPK-së i’u shpërndahen komunave dhe publikohen në uebfaqen e MAPL.
* Procesi i vlerësimit fillon sipas afatit kohor të përcaktuar në tabelën 4 të këtyre rregullave.

# Mbledhja dhe vlerësimi i të dhënave

Grupi teknik mbledh të dhënat për vlerësimin e grantit të performancës komunale. Këto të dhëna burojnë nga dokumentet e mëposhtme:

1. Raporti i Sistemit për Menaxhimin e Performancës Komunale për vitin 2020 (SMPK) i MAPL-së, i publikuar nga MAPL;
2. Raporti i funksionimit të komunave të Kosovës për vitin 2020 i MAPL-së, i publikuar më 07.04.2021 nga MAPL;
3. Raportet e auditimit të rregullsisë për secilën prej 38 komunave, të publikuara nga ZKA;
4. Të dhënat për shumat totale të pagesave që nuk janë realizuar për shkak të arritjes së limitit të bilancit bankar – shkresa e Ministrisë së Financave, Punës dhe Transfereve me numër protokolli: 11-400-734/1 të datës 19 Gusht 2021.

Të dhënat e përdorura nga këto burime mundësojnë identifikimin e komunave të cilat plotësojnë ose nuk plotësojnë 4 kushtet minimale për grantin e performancës komunale (shih Shtojcën 1). Të dhënat po ashtu përdoren për të vlerësuar treguesit e GPK-së (shih Shtojcën 2). Pas kësaj, fletëvlerësimi (shih shabllonin në shtojcën 3) do të plotësohet me rezultatet për çdo komunë. Pikët totale do të regjistrohen në tabelën e ndarjes së grantit, e cila do të llogarisë shumën e grantit të performancës komunale për secilën komunë që është kualifikuar (shtojca 4).

# Komunikimi i rezultateve të komunave dhe procedura e ankesës

Pasi që Komisioni i GPK-së të ketë miratuar rezultatet e vlerësimit për GPK, brenda 7 ditësh, komunikon fletëvlerësimet në komuna. Komunikimi i rezultateve të performancës së komunës përkatëse bëhet vetëm për dhënie të informatës nëse komuna është kualifikuar ose jo, si dhe pikëve të performancës për GPK. Shumat dhe rangimi i komunave do të komunikohen vetëm pas përmbylljes së procesit të ankesave.

Me rastin e komunikimit të rezultateve, komunat kanë të drejtë të ankohen brenda ***7 ditësh nga momenti i pranimit të fletëvlerësimit nga ministria,*** në rast se nuk pajtohen me rezultatet e vlerësimit.

Ankesa mund të parashtrohet nga komunat për arsye procedurale dhe materiale të vlerësimit të GPK-së.

Ankesa nuk mund të kundërshtojë burimin e të dhënave zyrtare të përdorura gjatë vlerësimit.

Nëse një komunë, pretendon se organet përgjegjëse për GPK kanë bërë gabime në vlerësimin e performancës së saj, mund të shfrytëzoj të drejtën e ankesës sipas procedurave të mëposhtme:

|  |  |  |
| --- | --- | --- |
| **Hapat dhe afatet kohore në një proces ankimimi** | | |
| 1. | Nëse, pas marrjes së fletëvlerësimit, komuna është e mendimit se janë bërë gabime procedurale ose materiale në vlerësimin për grantin e performancës, komuna ka të drejtë të parashtroj ankesë te komisioni i ankesave.  Ankesa duhet të:   * Arsyetohet me të dhëna faktike; * Nënshkruhet nga kryetari i komunës dhe të jetë e protokoluar; * Dorëzohet me shkrim në:   Komisionin e ankesave  Ministria e Pushtetit Lokal  E-mail: [info.mapl@rks-gov.net](mailto:info.mapl@rks-gov.net)  Pas dorëzimit të ankesës, MAPL konfirmon me shkrim pranimin e ankesës. | Brenda 7 ditësh nga marrja e fletëvlerësimit, para orës 16:00 |
| 2. | Komisioni i ankesave i shqyrton ankesat dhe merr vendim lidhur me ankesat e parashtruara. | Brenda 7 ditësh pas mbylljes së afatit të ankesës |
| 3 | Në rast të ndryshimit të rezultateve të vlerësimit si rezultat i Vendimit të Komisionit të ankesave, Komisioni i GPK-së, përmes Grupit Teknik, bën ndryshimin e raportit të vlerësimit dhe e njofton komunën | Brenda 14 ditësh pas vendimit të Komisionit të ankesave |

Në rast se një ankesë e një ose më shumë komunave rezulton e suksesshme dhe ndikon në ndryshimin e rezultateve të GPK-së, kjo do të ketë ndikim në shumën e grantit të komunave tjera. Të gjitha ndryshimet në ndarjen e grantit pas procesit të ankesave, miratohen nga Komisioni i GPK-së.

# Finalizimi dhe publikimi i rezultateve të vlerësimit dhe ndarja e grantit

Pasi që komisioni i ankesave të ketë vendosur për ankesat, Komisioni i GPK-së përmes grupit teknik i bën ndryshimet në raportin e vlerësimit si dhe ndarja pasuese e grantit të performancës komunale konsiderohet përfundimtare.

Rezultatet përfundimtare dhe shumat e grantit do të komunikohen tek komunat në mënyrë që ato të mund të planifikojnë shfrytëzimin e grantit të performancës komunale.

MAPL e publikon raportin përfundimtar të vlerësimit të performancës në ueb-faqen e saj.

# Masat për sigurimin e vlerësimit objektiv

Ekziston rreziku për gabime gjatë procesit të vlerësimit të komunave për GPK. Kjo nënkupton që vlerësimi joobjektiv të ndikoj në shpërndarjen jomeritore të grantit të performancës.

Për të evituar këtë rrezik, Rregullorja për SMPK-së si dhe Rregullat e Grantit për performancë përcaktojnë mekanizmat e sigurimit të cilësisë si vijon:

* Procesin e verifikimit - i cili mundëson krahasimin e të dhënave të raportuara me dokumentet ose faktet që dëshmojnë vërtetësinë;
* Zbatimin e procedurave të ankesave si në rastin e hartimit të raportit të performancës, ashtu edhe në procesin e vlerësimit për GPK.
* Përfshirjen e kontributdhënësve në të gjitha proceset e vlerësimit të performancës dhe GPK-së;
* Përfshirjen aktive të shoqërisë civile në cilësinë e vendimmarësve (në komisionin për ankesa të GPK) si dhe në cilësinë e vëzhguesve në Komisionin e GPK-së dhe mundësisht në Grupin Teknik;
* Verifikimin e cilësisë së alokimit të grantit nga konsulentë të jashtëm (opsionale).
* Mundësinë e shpalljes së pavlefshme të të dhënave të performancës në rastet e mospërmbushjes së kritereve të cilësisë (neni 21 i Rregullores për SMPK) konform Metodologjisë përkatëse;

# Shtojcat

# Shtojca 1: Udhëzuesi për vlerësim – Kushtet minimale

|  |  |  |  |  |  |
| --- | --- | --- | --- | --- | --- |
| **#** | **Kushti minimal** | **Përkufizimi i kushtit minimal** | **Baza ligjore** | **Burimi i të dhënave** | **Kriteri**  **Komuna i ka përmbushur / nuk i ka përmbushur** |
| 1 | Komunat duhet të kenë raportuar të dhënat në SMPK sipas afatittë përcaktuar; | Komunat duhet të kenë raportuar per performancën e tyre në SMPK sipas afatit të përcaktuar në Rregulloren për performancë | Rregullorja no.01/2021 për Sistemin e Menaxhimit të Perfomancës Komunale dhe Skemën e Grantit të Bazuar në Performancë, neni 13 | Raporti i SMPK-së 2020, MAPL | **Po**, nëse komuna ka raportuar me kohë në SMPK  **Jo**, Nëse komuna nuk ka raportuar me kohë SMPK. |
| 2 | Komunat duhet të kenë respektuar obligimin ligjor për t’i rishqyrtuar aktet komunale të vlerësuara si të kundërligjshme nga autoriteti mbikëqyrës | Komunat duhet t’i kenë rishqyrtuar të gjitha aktet komunale të vlerësuara si të kundërligjshme në vitin 2020 nga autoriteti mbikëqyrës. Rishqyrtimi për qëllime të Grantit të Performancës Komunale është kriter procedural, që nënkupton obligimin e komunës për të rishqyrtuar në Kuvendin e Komunës aktin e vlerësuar si të kundërligjshëm nga autoriteti mbikëqyrës, pa presupozuar përmbajtjen përfundimtare të aktit të rishqyrtuar. | Ligji nr.03/L-040 për Vetëqeverisje Lokale | Raporti i funksionimit të komunave të Kosovës për vitin 2020 i MAPL-së, i publikuar më 07.04.2021 nga MAPL | **Po**, nëse komuna ka kryer rishqyrtimin e akteve ligjore nga kuvendi komunal  **Jo**, nëse komuna nuk ka kryer rishqyrtimin e akteve ligjore nga kuvendi komunal |
| 3 | Opinioni i auditimit duhet të jetë të paktën i pamodifikuar me theksim të çështjes; | Opinioni vjetor i auditimit së paku i *'Pamodofikuar me theksim të çështjes[[10]](#footnote-11)* | 1. Ligji nr.03/L-048 për Menaxhimin e financave publike dhe përgjegjësitë (LMFPP) 2. Rregullorja nr.01/2017 për raportimin vjetor financiar nga organizatat buxhetore e nxjerrë nga MF-ja. Standardet Ndërkombëtare të Kontabilitetit për Sektorin Publik | Raportet individuale të rregullsisë të publikuara nga ZKA | **Po**, nëse komuna merr *Opinion të pamodifikuar ose Opinion të Pamodifikuar me theksim të çështje*s*;*  **Jo**, nëse komuna merr *Opinion të Kualifikuar ose të Kundërt, dhe nëse ZKA refuzon dhënien e opinionit* |
| 4 | Komunat duhet të kenë shpenzuar 75% ose më tepër të buxhetit final për investime kapitale | Të paktën 75% e buxhetit final për investime kapitale i shpenzuar | 1. Rregulli financiar nr.01-2013 i LMFPP-së për shpenzimet e parasë publike | Raportet individuale të rregullsisë të publikuara nga ZKA dhe raporti me shuma totale të pagesave që nuk janë realizuar për shkak të arritjes së limitit të bilancit bankar – shkresa me numër protokolli: 11-400-734/1 të datës 19 Gusht 2021 | **Po**, në qoftë se komuna ka shpenzuar së paku 75% ose më tepër të buxhetit final për investime kapitale pas përfshirjes së pagesave të parealizuara  **Jo**, në qoftë se komuna ka shpenzuar më pak se 75% të buxhetit final për investime kapitale pas përfshirjes së pagesave të parealizuara |

# Shtojca 2: Udhëzuesi për vlerësim – Treguesit e performancës

Tabela më poshtë paraqet 30 treguesit e performancës. Mënyra se si maten treguesit nga SMPK, është përshkruar në dokumentet e SMPK-së. Në tabelën më poshtë janë dhënë përkufizimet e shkurtëra se si maten treguesit. Treguesi nr. 19 dhe treguesi nr. 27 nuk merret për bazë në vlerësimin për performancën e vitit 2020 të GPK për vitin fiskal 2022, derisa treguesi nr. 6 do të vlerësohet pjesërisht.

| # | Treguesi | Përkufizimi i shkurtër |
| --- | --- | --- |
| **I . QEVERISJA DEMOKRATIKE** | | |
| **I** | **Roli i kuvendit komunal si organ mbikëqyrës** | |
| 1 | Miratimi me kohë i propozim buxhetit vjetor komunal | Treguesi mat nivelin e përmbushjes së detyrimit ligjor nga ana e organeve komunale për të hartuar dhe dorëzuar propozimin e buxhetit komunal për miratim, dhe miratimin e tij nga kuvendi komunal. Propozimi vjetor i buxhetit komunal për vitin n+1 duhet të dorëzohet në KK më 1 shtator, më së voni. Propozimi i buxhetit duhet të miratohet nga KK-ja dhe të dorëzohet në Ministrinë e Financave më 30 shtator, më së voni. Baza ligjore lidhur me hartimin dhe miratimin e propozimit vjetor të buxhetit është dhënë nga Ligji për Menaxhimin e Financave Publike dhe Përgjegjësitë. Matja e performancës së këtij treguesi bazohet në matjen e: i) dorëzimit me kohë të propozimit të buxhetit komunal në KK dhe ii) dorëzimit me kohë të propozimit të miratuar të buxhetit komunal në Ministrinë e Financave. |
| 2 | Diskutime për raportet tremujore buxhetore nga Kuvendi Komunal | Treguesi mat përmbushjen e detyrimit ligjor nga ana e autoriteteve komunale për t'i paraqitur dhe për t'i diskutuar raportet tremujore buxhetore në kuvendin komunal. Raportet buxhetore duhet të dorëzohen për diskutim çdo tre muaj në kuvendin komunal, d.m.th., raportet duhet të dorëzohen në kuvendin komunal nga kryetari i komunës.  Baza ligjore për përgatitjen dhe paraqitjen e raporteve tremujore buxhetore në KK është dhënë në Ligjin për Menaxhimit të Financave Publike dhe Përgjegjësisë.  Matja e performancës së këtij treguesi bazohet në matjen e paraqitjes në kohë të raporteve tremujore (brenda 30 ditëve nga përfundimi i tremujorit) nga ana e kryetarit të komunës para KK-së, për secilin tremujor; duke vëzhguar respektimin e datave: 31 janar, 30 prill, 31 korrik dhe 31 tetor të vitit fiskal të vlerësuar. |
| 3 | Diskutimi për raportin e performancës komunale nga Kuvendi Komunal për vitin paraprak | Treguesi mat përmbushjen e detyrimeve ligjore nga ana e komunës për t'i paraqitur dhe për t'i diskutuar rezultatet e performancës vjetore komunale nga Sistemi i Menaxhimit të Performancës Komunale (SMPK) në KK. Për qëllime vlerësimi, Raporti Komunal i Performancës (viti n-1) duhet të jetë pikë e rendit të ditës në një nga mbledhjet e KK-së para qershorit (viti n).  Përmes këtij treguesi, KK-ja është në gjendje të diskutojë çdo vit dhe ta mbajë ekzekutivin llogaridhënës për punën e komunës. Matja e performancës së këtij treguesi bazohet në matjen e paraqitjes në kohë të raportit, në mënyrë specifike kërkohet të dëshmohet si vërtetim se raporti i SMPK-së është përfshirë si nëntitull raportues në rendit e ditës së kuvendit komunal pas publikimit të raportit; me vitin kalendarik kur publikohet raporti. |
| 4 | Diskutimi i raportit të auditorit të jashtëm dhe planit të veprimit për adresimin e rekomandimeve si dhe diskutimi i gjetjeve dhe rekomandimeve nga auditimi i brendshëm në Kuvendin Komunal | Për skemën e grantit, ky tregues grumbullon leximet nga dy tregues të SMPK-së, gjegjësisht treguesi 3.2.4 dhe treguesi 3.2.5;  Treguesi 3.2.4 mat performancën komunale në lidhje me përmbushjen e obligimit për të paraqitur Raportin Kombëtar të Auditimit para KK-së për diskutim, përfshirë edhe planin e veprimit. Baza ligjore për këtë paraqitje është dhënë në Ligjin për ZKA-në, duke ua vendosur detyrimin autoriteteve komunale që të raportojnë në KK për aktivitetet e planifikuara dhe të ekzekutuara në lidhje me gjetjet dhe rekomandimet e ZKA-së të specifikuara në Raportet e tyre Vjetore të Auditimit të Rregullsisë; Matja e performancës bazohet në kriteret e mëposhtme: i) diskutimi i raportit të ZKA-së në KK dhe ii) diskutimi i planit të veprimit për adresimin e rekomandimeve të ZKA-së; kërkohen dëshmi specifike për të konfirmuar plotësimin e kritereve brenda afatit të përcaktuar.  Treguesi 3.2.5 mat performancën komunale në lidhje me paraqitjen për diskutim të raportit të Auditimit të Brendshëm para KK-së, përfshirë planin e veprimit në lidhje me gjetjet. Matja e performancës bazohet në kriteret e mëposhtme: i) diskutimi i raportit të Auditimit të Brendshëm në KK dhe ii) diskutimi i planit të veprimit për t'i adresuar rekomandimet e raportit të Auditimit të Brendshëm; kërkohen dëshmi specifike për të konfirmuar plotësimin e kritereve brenda afatit të përcaktuar. |
| 5 | Mbledhje të Kuvendit Komunal me pjesëmarrje të kryetarit të komunës | Treguesi mat performancën komunale në lidhje me detyrimin e kryetarëve të komunave për të raportuar në KK, duke matur pjesëmarrjen e kryetarëve të komunave në mbledhjet e kuvendit të komunës. Matja e performancës bazohet në dëshmitë që vërtetojnë praninë e kryetarit të komunës në seancat e punës të KK-së, konkretisht listat e pjesëmarrjes ose raportet e mbledhjeve të KK-së. |
| **II** | **Pjesëmarrja, konsultimi i qytetarëve dhe gjithëpërfshirja** | |
| 6 | Pjesëmarrja e qytetarëve në konsultime publike, i disagreguar sipas gjinisë | Për skemën e grantit, ky tregues grumbullon leximet nga dy tregues të SMPK-së, gjegjësisht treguesi 3.1.2 dhe treguesi 16.1.3;  Treguesi 3.1.2. mat nivelin e pjesëmarrjes së qytetarëve në të gjitha konsultimet publike komunale në raport me numrin e banorëve në komunë. Shkalla e pjesëmarrjes maksimale për këtë tregues konsiderohet 3% e numrit të banorëve të komunës përkatëse. Matja e performancës për këtë tregues merr në konsideratë si në vijim: të gjitha aktivitetet e konsultimit publik, përfshirë takimet publike, seancat dëgjimore të buxhetit dhe konsultimet për aktet komunale.  Treguesi 16.1.3 mat pjesëmarrjen e grave në konsultimet publike si përqindje e të gjithë pjesëmarrësve në aktivitetet e konsultimit publik; Ky është një tregues i barazisë gjinore, i nxjerrë nga pjesëmarrja e përgjithshme e qytetarëve në konsultimet publike. |
| 7 | Aktet komunale dhe dokumentet e politikave lokale të konsultuara me publikun | Treguesi mat performancën në lidhje me nivelin e përmbushjes së detyrimit nga ana e kuvendit komunal sa i përket konsultimit publik gjatë hartimit të akteve të përgjithshme. Për qëllime të këtij treguesi, bazuar në përcaktimin në nenin 8 të Udhëzimit Administrativ 01/2015, publiku konsultohet për sa i përket akteve të përgjithshme të cilat miratohen nga KK. Matja e performancës për këtë tregues bazohet në dëshmitë në vijim: (i) numri i akteve të përgjithshme dhe i dokumenteve të politikave të miratuara gjatë vitit, dhe (i) numri i akteve të përgjithshme dhe i dokumenteve të politikave të miratuara gjatë vitit, e të cilat kanë kaluar nëpër konsultimin publik. |
| 8 | Dëgjime publike për Kornizën Afatmesme Buxhetore (KAB) dhe buxhet komunal (proporcionalisht ndaj # banorëve) | Treguesi mat performancën e komunës në organizimin e seancave dëgjimore për KAB-in dhe për buxhetin, duke përdorur numrin prej 10.000 banorëve si referencë për numrin e popullsisë së komunës, që nënkupton përcaktimin e numrit të seancave dëgjimore në raport me numrin e popullsisë. Për komunat me 10.000 banorë ose më pak, numri minimal i seancave dëgjimore caktohet në 2 seanca. Konteksti ligjor për këtë tregues është nxjerrë nga Ligji për Menaxhimin e Financave Publike dhe Përgjegjësitë, Udhëzimi Administrativ për transparencë komunale, si dhe nga Udhëzimi Administrativ (MAPL) nr. 06/2018 për Standardet Minimale të Konsultimit Publik në Komuna. Matja e performancës për këtë tregues bazohet në dëshmitë dokumentuese për kriteret e mëposhtme: (ii) numri i konsultimeve publike për buxhetin vjetor komunal (ii) numri i konsultimeve publike për KAB-in; (iii) numri i banorëve në komunë. |
| **III** | **Transparenca, qasja në informata dhe integriteti** | |
| 9 | Mbledhjet e kuvendit të bëra publike dhe transmetuara drejtpërdrejtë online | Treguesi mat performancën e autoriteteve komunale në njoftimin me kohë të mbledhjeve të KK-së dhe në ofrimin e transmetimit të drejtpërdrejtë të mbledhjeve të KK-së dhe të komiteteve të saj. Transmetimi online konsiderohet gjithashtu transmetim për qëllimet e këtij treguesi, duke parashikuar që transmetimi online është në dispozicion në faqen zyrtare të komunës. Baza ligjore për këtë tregues është dhënë në Udhëzimin Administrativ (MAPL) nr. 04/2018 për Transparencë në Komuna. Niveli i performancës së treguesit bazohet në dëshmitë dokumentuese në lidhje me kriteret e mëposhtme: (i) numri i mbledhjeve të KK-së; (ii) numri i njoftimeve për mbledhjet e KK-së; (iii) numri i mbledhjeve të KK-së që janë transmetuar drejtpërdrejt. |
| 10 | Përmbushja e kritereve të faqes zyrtare elektronike të komunës | Treguesi mat nivelin e performancës së autoriteteve përgjegjëse komunale në menaxhimin e uebfaqes, duke siguruar përmbajtje të specifikuar dhe përditësime të rregullta. Kriteret për përmbajtjen e uebfaqes komunale janë dhënë në Udhëzimin Administrativ (MAP) nr. 01/2015, duke specifikuar përmbajtjen e domosdoshme (popullimin e uebfaqes) për uebfaqet e institucioneve publike, si dhe në Udhëzimin Administrativ (MAPL) nr. 04/2018; Për qëllimet e këtij treguesi, matja e peformancës i nënshtrohet dëshmive dokumentuese të plotësimit të një liste të përcaktuar me 8 kritere. |
| 11 | Publikimi i dokumenteve të prokurimit publik të komunës | Treguesi mat performancën e autoriteteve komunale në lidhje me respektimin e rregulloreve të kërkuara për publikimin e dokumenteve të prokurimit publik, planit vjetor të prokurimit, raportit për zbatimin e planit të prokurimit në periudhën e paraparë, kontratave publike;  Treguesi llogaritet duke dhënë pikë për pajtueshmëri me secilën nga 3 kategoritë (publikimi i dokumenteve). Ky është një tregues i rëndësishëm për transparencën, duke lejuar mbikëqyrjen publike dhe llogaridhënien në lidhje me menaxhimin e fondeve publike nga autoritetet komunale. Performanca e këtij treguesi bazohet në dëshmitë në dispozicion për të përcaktuar pajtueshmërinë në lidhje me: (i) publikimin e planit vjetor të prokurimit publik; (ii) publikimin e raportit për zbatimin e planit të prokurimit publik; (iii) publikimi i kontratave publike. |
| 12 | Publikimi i raporteve për procese të konsultimeve publike | Treguesi mat % e proceseve të konsultimeve publike të cilat pasohen me një raport brenda afatit kohor ku listohen kërkesat e qytetarëve dhe grupeve të interesit si dhe sqarimet për refuzimin e kërkesave të tyre, sipas U.A. për standardet minimale të konsultimit publik.  Treguesi është i rëndësishëm për të monitoruar llogaridhënien e autoriteteve komunale ndaj zonës elektorale të tyre, duke ua mundësuar qytetarëve që t'i monitorojnë inputet e tyre, dhe duke i mbajtur autoritetet komunale llogaridhënëse. Performanca e treguesit matet në dy kritere: (i) numri i konsultimeve publike gjatë vitit; dhe (ii) numri i konsultimeve publike kur raporti është ngarkuar në uebfaqen komunale brenda 30 ditëve. |
| 13 | Raportimi i planit vjetor të planit të integritetit para kuvendit komunal | Treguesi mat performancën e autoriteteve komunale në lidhje me përmbushjen e detyrimit për të raportuar mbi zbatimin e planit të integritetit gjatë vitit të vlerësuar, duke siguruar në thelb transparencën dhe llogaridhënien për masat kundër korrupsionit të parapara me planin e integritetit, si instrument parandalues kundër korrupsionit. Performanca e këtij treguesi vlerësohet bazuar në dëshmitë që ofrojnë informata se raporti vjetor i zbatimit të Planit të Integritetit është paraqitur dhe është diskutuar nga KK-ja gjatë vitit deri më 31 dhjetor. |
| **II. MENAXHIM KOMUNAL** | | |
| **IV** | **Menaxhimi financiar** | |
| 14 | Niveli i azhurnimit të regjistrit të tatimit në pronë | Treguesi mat performancën e autoriteteve komunale sa i përket zbatimit të detyrimit që lidhet me rivlerësimin e ndërtesave për qëllime të tatimit në pronë brenda vitit kalendarik. Rivlerësimi i ndërtesave për qëllime të tatimit në pronë i referohet detyrimit për t'i identifikuar dhe regjistruar ndryshimet në ndërtesat ekzistuese, në mënyrë që të mundësohet faturimi i tatimit në pronë siç kërkohet me ligj, dhe duhet të kryhet çdo vit. Ligji përcakton që 20% e pronave (ndërtesave) duhet të rishikohen për qëllime të verifikimit, në mënyrë që të sigurohet konsistencë midis regjistrimit dhe gjendjes aktuale të pronës. Baza ligjore për këtë tregues është Ligji nr. 06/L-005 për Tatimin në Pronën e Paluajtshme. Performanca e treguesit llogaritet bazuar në informacionin e marrë në lidhje me: (i) numrin e pronave (ndërtesave) në komunë; (ii) numrin e pronave (ndërtesave) në komunë që janë verifikuar. |
| 15 | Niveli i mbledhjes së faturës së tatimit në pronë (pa borxhe, interesa, ndëshkime) | Treguesi mat performancën e autoriteteve komunale në zbatimin e detyrimit të tyre ligjor në lidhje me arkëtimin e tatimit në pronë, e shprehur si përqindje e totalit të tatimit në pronë të faturuar brenda një viti. Treguesi llogarit normën e arkëtimit në një vit, duke përjashtuar borxhet nga faturat e vitit të kaluar, pagesat e interesit dhe gjobat. Matja e nivelit të arkëtimit të tatimit në pronë i referohet vitit të vlerësuar. Ky tregues vlerëson autoritetet komunale duke matur nivelin e arkëtimit të tatimit në pronë në krahasim me tatimin e faturuar gjatë vitit të vlerësuar. Baza ligjore për këtë tregues është Ligji nr. 06/L-005 për Tatimin në Pronën e Paluajtshme.  Performanca e treguesit llogaritet bazuar në informacionin e marrë në lidhje me: (i) shumën e faturuar për totalin e tatimit në pronë për atë vit (ii) shumën e arkëtuar për totalin e tatimit në pronë të faturuar për atë vit. Treguesi nuk mat vlerën totale të tatimit në pronë të arkëtuar, pasi shuma totale mund të përfshijë edhe borxhet më të vjetra të transferuara nga vitet e kaluara, pagesat e interesit dhe gjobat; në mënyrë specifike ai mat vetëm nivelin e tatimit të arkëtuar gjatë vitit raportues. |
| 16 | Niveli i adresimit të rekomandimeve të Zyrës Kombëtare të Auditorit | Treguesi mat performancën e autoriteteve komunale në lidhje me zbatimin dhe adresimin e plotë të rekomandimeve të nivelit të lartë dhe të mesëm, të paraqitura shprehimisht në raportin e auditimit të ZKA-së. Në raportin e auditimit të ZKA-së (n-2), i cili i referohet vitit fiskal (n-3), paraqiten rekomandime për zbatim ose adresim, të cilat duhet të zbatohen dhe adresohen plotësisht në vitin (n-1). Treguesi është një masë e rëndësishme e reagimit të autoriteteve komunale në lidhje me rekomandimet e dhëna nga ZKA-ja. Performanca e treguesit vlerësohet bazuar në dëshmitë e adresimit të rekomandimeve të listuara, si përqindje e rekomandimeve të adresuara në raport me rekomandimet e listuara. |
| **V** | **Menaxhimi i kontratave** | |
| 17 | Niveli i zbatimit të planit të prokurimit | Treguesi mat performancën e autoriteteve komunale në lidhje me zbatimin e planit vjetor të prokurimit komunal, duke vlerësuar performancën bazuar në nivelin e shpenzimit të buxhetit të planifikuar përmes aktiviteteve të prokurimit. Në mënyrë të veçantë, treguesi përdor informacion financiar për të vlerësuar performancën ndërmjet buxhetit të planifikuar dhe atij të ekzekutuar përmes prokurimit. Treguesi është një masë e rëndësishme e efektivitetit dhe efikasitetit të autoriteteve komunale në planifikimin dhe ekzekutimin e buxhetit përmes njësisë së prokurimit publik, duke siguruar respektimin e ligjeve, rregullave dhe rregulloreve të prokurimit. Performanca e treguesit vlerësohet bazuar në dëshmitë dokumentuese në vijim: (i) buxheti i përgjithshëm i shpenzuar përmes prokurimit; (ii) buxheti i përgjithshëm i planifikuar për aktivitetet e prokurimit. |
| 18 | Përgatitja dhe publikimi i listës së pronave komunale të planifikuar për dhënie në shfrytëzim | Treguesi mat performancën e autoriteteve komunale në përmbushjen e detyrimeve të tyre në fushën e zhvillimit ekonomik lokal, posaçërisht në përgatitjen dhe publikimin e listës së pronave të planifikuara për t'i dhënë në shfrytëzim për palët e interesuara, konform Ligjit per dhenien ne shfrytezim dhe kembimin e prones se paluajtshme të komunës. Performanca e treguesit bazohet në dëshmitë që ofrojnë informata për kriteret e mëposhtme: (i) lista e përgatitur dhe përditësuar me prona të planifikuara për dhënie në shfrytëzim;  (ii) publikimi i listës së përditësuar të pronave të planifikuara për dhënie në shfrytëzim. |
| **VI** | **Menaxhimi i burimeve njerëzore** | |
| 19 | Vende të hapura të punës që janë procesuar përmes SIMBNj | Treguesi mat performancën e autoriteteve komunale për të siguruar pajtueshmërinë me menaxhimin e burimeve njerëzore në komunë, duke siguruar që të gjitha vendet e lira të punës përpunohen përmes sistemit elektronik SIMBNJ (sistemi informativ për menaxhimin e burimeve njerëzore). Performanca e treguesit vlerësohet duke u bazuar në informatat e dhëna për: (i) numrin e përgjithshëm të punësimeve të reja të nëpunësve civilë gjatë vitit, në komunë dhe në institucionet vartëse të saj; (ii) numrin e përgjithshëm të punësimeve të reja të nëpunësve civilë gjatë vitit në komunë dhe në institucionet vartëse të saj, të përpunuara përmes SIMBNJ-së. |
| 20 | Gratë në pozita udhëheqëse në institucionet arsimore, shëndetësore e kulturore/sportive | Treguesi mat nivelin e performancës së autoriteteve komunale në lidhje me nivelet e arritura të barazisë gjinore në pozitat udhëheqëse në institucionet vartëse të komunës në fushën e arsimit, kujdesit shëndetësor, kulturës dhe sportit. Treguesi mat përqindjen e pajtueshmërisë me cakun e barazisë gjinore, duke matur përqindjen e grave në pozita më të larta menaxhuese në organet komunale dhe institucionet vartëse. Baza ligjore për këtë tregues është Ligji nr. 05/L-020 për Barazi Gjinore, dhe Programi i Kosovës për Barazi Gjinore. Performanca e treguesit përcaktohet në bazë të dëshmive (i) totali i të punësuarve në pozitat më të larta menaxhuese në organet komunale dhe institucionet vartëse, (ii) numri i grave në pozitat e larta menaxhuese në organet komunale dhe institucionet vartëse. |
| 21 | Gra të emëruara në postet politike në komunë | Treguesi mat nivelin e performancës së autoriteteve komunale në lidhje me nivelet e arritura të barazisë gjinore në pozitat politikisht të emëruara në strukturat e komunës. Treguesi mat përqindjen e pajtueshmërisë me cakun e barazisë gjinore, duke matur përqindjen e grave në pozitat politikisht të emërara në autoritetet komunale. Treguesi mat emërimet në pozita politike siç është pozita e nënkryetarit të komunës, drejtorit komunal, këshilltarit politik dhe pozitave të tjera politikisht të mandatuara. Baza ligjore për këtë tregues është Ligji nr. 05/L-020 për Barazi Gjinore dhe Programi i Kosovës për Barazi Gjinore. Performanca e treguesit përcaktohet në bazë të dëshmive (i) totali i personave në pozita politike të emëruara në komunë (ii) numri i grave në pozitat politike të emëruara në komunë. |
| **III. OFRIMI I SHËRBIMEVE** | | |
| **VII** | **Shërbimet administrative** | |
| 22 | Kërkesat administravite të shqyrtuara brenda afateve ligjore | Treguesi mat efektivitetin e autoriteteve komunale në shqyrtimin e kërkesave të paraqitura nga qytetarët dhe organizatat përgjatë vitit të vlerësuar. Prandaj, autoritetet komunale obligohen t'i shqyrtojnë të gjitha kërkesat e qytetarëve brenda afateve specifike, varësisht nga natyra/fusha e kërkesës. Vetëm rastet e regjistruara (dorëzuara) përmes Qendrës Komunale për Qytetarët merren parasysh dhe llogariten për qëllimet e matjes. Treguesi mat përqindjen e rasteve të shqyrtuara në raport me rastet e përgjithshme të menaxhuara nga sistemi komunal. Baza ligjore për treguesin është Ligji nr. 05/L-031 për Procedurën e Përgjithshme Administrative dhe një grup i gjerë ligjesh dhe aktesh nënligjore që rregullojnë kohëzgjatjet specifike të procedurave. Performanca e treguesit vlerësohet duke siguruar informata në lidhje me: (i) numrin e rasteve të shqyrtuara nga komuna gjatë vitit; (ii) numrin e rasteve të shqyrtuara nga komuna brenda afateve ligjore. |
| 23 | Kërkesa të shqyrtuara për leje të ndërtimit | Treguesi mat performancën e autoriteteve komunale në lidhje me efektivitetin e shqyrtimit të kërkesave për leje ndërtimore. Në mënyrë të veçantë, ky tregues mat përqindjen e kërkesave të shqyrtuara, pa paragjykuar rezultatin pozitiv ose negativ të kërkesave për leje ndërtimore, meqenëse kualifikueshmëria ose pajtueshmëria e secilës kërkesë ose ndonjërës prej tyre për leje ndërtimore nuk mund të paragjykohet. Përqindja e kërkesave të shqyrtuara bazohet në numrin e kërkesave të paraqitura gjatë vitit të raportuar. Baza ligjore për këtë tregues është Ligji nr. 04/L-110 për Ndërtim dhe Ligji për Vetëqeverisje Lokale. Performanca e treguesit vlerësohet bazuar në dëshmitë e disponueshme për kriteret vijuese: (i) numrin e kërkesave për leje ndërtimore përgjatë vitit; (ii) numrin e kërkesave të shqyrtuara përgjatë vitit. |
| **VIII** | **Planifikimi hapësinor, transporti publik dhe mjedisi** | |
| 24 | Sipërfaqja e territorit të komunës e mbuluar me plane rregulluese (të hollësishme) ose harta zonale | Treguesi mat performancën e autoriteteve komunale në përmbushjen e mandatit të tyre për të krijuar dhe zbatuar instrumente ligjore që rregullojnë përdorimin e tokës, siç janë planet e detajuara rregullative. Në mënyrë të veçantë, treguesi mat përqindjen e territorit komunal që është i përfshirë në planet e detajuara rregullative ose hartat zonale si instrumente ligjore që rregullojnë përdorimin e tokës. Performanca matet si përqindje e territorit që është i përfshirë në hartat zonale ose planet e detajuara rregullative. Baza ligjore për këtë tregues është Ligji nr. 04/L-174 për Planifikimin Hapësinor. Niveli i performancës së treguesit bazohet në dëshmitë e siguruara për kriteret vijuese: (i) sipërfaqen e përgjithshme të komunës në ha; (ii) sipërfaqen e përgjithshme të komunës që është e përfshirë në instrumente planifikimi siç është Plani i Detajuar Rregullativ ose Harta Zonale në ha. |
| 25 | Vendbanimet e përfshira në transportin lokal publik | Treguesi mat performancën e komunës në lidhje me organizimin e shërbimeve të transportit publik për secilin vendbanim në komunë dhe në të mirë të qytetarëve të saj. Performanca matet si përqindja e vendbanimeve që përfshihen në sistemin e transportit publik në lidhje me numrin e përgjithshëm të vendbanimeve në komunë. Baza ligjore për këtë tregues është dhënë në Ligjin për Vetëqeverisje Lokale dhe Ligjin nr. 04/L-179 për Transport Rrugor. Performanca e treguesit vlerësohet duke u bazuar në dëshmitë në lidhje me kriteret vijuese: (i) numrin e vendbanimeve në komunë; (ii) gjithsej vendbanime të përfshira në transportin lokal publik. |
| 26 | Realizimi i planit lokal të veprimit në mjedis | Treguesi mat performancën e komunave në përgatitjen dhe zbatimin e planeve lokale të veprimit, të cilat paraqesin planet e domosdoshme lokale të veprimit për mbrojtjen e mjedisit. Performanca matet me zbatimin e aktiviteteve vjetore të përcaktuara në plan. Si rezultat, matja e performancës në hartimin e dokumentit të planifikimit për planin e veprimit për mbrojtjen e mjedisit matet gjithashtu përmes zbatimit. Baza ligjore për këtë tregues është dhënë në Ligjin nr. 03/L-025 për Mbrojtjen e Mjedisit. Performanca e treguesit vlerësohet duke u bazuar në informatat në dispozicion në lidhje me kriteret vijuese: (i) aktivitetet e planifikuara për veprim lokal/komunal mjedisor; (ii) aktivitetet e realizuara nga veprimet e planifikuara. |
| **IX** | **Arsimi para-universitar** | |
| 27 | Fëmijët që vijojnë kopshtin - rural dhe përgjithësi | Treguesi mat performancën e autoriteteve komunale në rritjen e numrit të fëmijëve që vijojnë kopshtet e fëmijëve si pjesë e edukimit të hershëm. Treguesi jep përqindjen e fëmijëve të moshës 0-3 vjeç që vijojnë kopshte fëmijësh, e matur për fëmijët e asaj grupmoshe në komunë dhe për fëmijët në zonat rurale. Për komunën, sfida është t'i ndërtojë dhe t'i drejtojë kopshtet e fëmijëve për ta përmbushur kërkesën e popullatës. Treguesi gjithashtu mbledh të dhëna të ndara sipas gjinisë së fëmijëve/vijueshmërisë së vajzave. Performanca e treguesit vlerësohet nga dëshmitë në lidhje me kriteret vijuese: (i) numrin e fëmijëve të moshës 0-3 vjeç nga totali i fëmijëve, nga zonat rurale dhe numrin e vajzave; (ii) numrin e fëmijëve të moshës 0-3 vjeç që janë të regjistruar në kopshte fëmijësh në total, nga zonat rurale, dhe numrin e vajzave. |
| 28 | Kalueshmëria në maturën kombëtare kl.12 | Treguesi mat shkallën e përgjithshme të kalueshmërisë së pragut të kërkuar si kusht për njohjen e kalimit të provimit të maturës shtetërore, përkatësisht vlerësohen arritjet në mësimnxënie të nxënësve në nivelin e përfundimit të klasës së 12-të/ , respektivisht në nivel të mesëm të lartë.  Në fund të klasës së 12-të, nxënësit i nënshtrohen provimit të maturës shtetërore me prag kalueshmërie 40% dhe nxënësit që e kalojnë këtë provim kanë të drejtë të vazhdojnë arsimin e lartë. Baza ligjore për këtë tregues është Ligji nr. 05/L-018 për Provimin e Maturës Shtetërore. Performanca e treguesit vlerësohet në bazë të përqindjes së nxënësve që kanë arritur mbi 40% të rezultatit në provim. Në mënyrë të veçantë, dëshmitë janë të nevojshme për kriteret vijuese: (i) numrin e nxënësve që kanë përfunduar klasën e 12-të, të ndarë sipas gjinisë; dhe (ii) numrin e nxënësve që kanë përfunduar testin me rezultat 40% ose më të lartë, të ndarë sipas gjinisë. |
| **X** | **Kujdesi parësor shëndetësor (KPSh)** | |
| 29 | m² të hapësirave të kujdesit primar shëndetësor për 10000 banorë | Treguesi mat performancën e autoriteteve komunale në lidhje me ndërtimin dhe drejtimin e institucioneve të Kujdesit Parësor Shëndetësor, bazuar në numrin e popullsisë në komunë. Në mënyrë të veçantë, treguesi mat sipërfaqen e përgjithshme të disponueshme të KPSH-së në m2 për 10.000 banorë, duke siguruar raportin e dendësisë së infrastrukturës së disponueshme me numrin e popullsisë. Baza ligjore për kompetencat komunale për kujdesin parësor shëndetësor është dhënë në Ligjin nr. 04-L-125 për Shëndetësi. Performanca në këtë tregues vlerësohet duke u bazuar në dëshmitë mbi këto kritere:  (i) gjithsej numri i banorëve në komunë  (ii) gjithsej sipërfaqet të institucioneve të KPS-së; |
| 30 | Niveli i pajtueshmërisë me raportin 1 mjek familjarë dhe 2 infermierë për 2000 banorë | Treguesi mat performancën e autoriteteve komunale për të siguruar pajtueshmëri në lidhje me raportin e synuar prej 1 ekipi të mjekësisë familjare (1 mjek familjar dhe 2 infermierë) për 2000 njerëz. Treguesi matet si përqindje e pajtueshmërisë së raportit të tanishëm të ekipeve të disponueshme të mjekësisë familjare në krahasim me raportin e synuar. Raporti specifik i synuar është krijuar nga Ministria e Shëndetësisë dhe është dhënë në Udhëzimin Administrativ nr. 07/2017. Vlera e performancës së treguesit përcaktohet duke u bazuar në dëshmitë për kriteret vijuese: (i) Gjithsej numri i ekipeve të mjekësisë familjare në komunë; (ii) Numri i banorëve në komunë. |

# Shtojca 3: Shablloni i fletëvlerësimit dhe udhëzuesi i pikëve

|  |  |  |
| --- | --- | --- |
| **Përmbledhje e rezultateve për vitin 2020 për grantin e performancës komunale - Komuna XXX** **Pregled rezultata za 2020. godinu za opštinski grant učinka - Opština XXX** | | |
|  |  |  |
| **#** | **Kushti minimal Minimalni uslov** | **Vlerësimi Procena** |
| **1** | Komunat duhet të kenë raportuar të dhënat në SMPK sipas afatit të përcaktuar |  |
| Opštine su trebale da prijave podatke u SUOU -u prema predviđenim rokovima |  |
| **2** | Komunat duhet të kenë respektuar obligimin ligjor për t’i rishqyrtuar aktet komunale të vlerësuara si të kundërligjshme nga autoriteti mbikëqyrës |  |
| Opštine su se trebale pridržavati zakonske obaveze kako bi razmotrili opštinske akte koje je nadzorni organ procenio kao nezakonite |  |
| **3** | Opinioni i auditimit duhet të jetë të paktën i pamodifikuar me theksim të çështjes |  |
| Mišljenje revizije bi trebalo da bude najmanje neizmenjeno sa naglaskom na pitanje |  |
| **4** | Komunat duhet të kenë shpenzuar 75% ose më tepër të buxhetit final për investime kapitale pas përfshirjes së pagesave të parealizuara |  |
| Opštine su trebale potrošiti 75% ili više konačnog budžeta za kapitalna ulaganja |  |
| ***Komuna kualifikohet/nuk kualifikohet për grant të performancës komunale*** | | |
| **#** | **Fushat dhe nënfushat e treguesve të performancës  Oblasti i pod oblasti pokazatelja učinka** | **Vlerësimi Procena** |
| **I** | Roli i Kuvendit Komunal si organ mbikëqyrës | 0 |
| Uloga Skupštine Opštine kao nadzorni organ |
| **II** | Pjesëmarrja, konsultimi dhe gjithëpërfshirja e qytetarëve | 0 |
| Učešće, konsultcije i sveobuhvatnost građana |
| **III** | Transparenca, qasja në informata dhe integriteti | 0 |
| Transparentnost, pristup informacijama i integritet |
| **Vlerësimi** për qeverisjen komunale **Ocena** za opštinsku vlast | | **0** |
| **IV** | Menaxhimi financiar | 0 |
| Finansijsko upravljanje |
| **V** | Menaxhimi i kontratës | 0 |
| Upravljanje ugovorom |
| **VI** | Menaxhimi i burimeve njerëzore | 0 |
| Upravljanje ljudskim resursima |
| **Vlerësimi** për menaxhimin komunal **Ocena** za opštinsko upravljanje | | **0** |
| **VII** | Shërbimet administrative | 0 |
| Administrativne službe |
| **VIII** | Planifikimi hapësinor, transporti publik dhe mjedisi | 0 |
| Prostorno planiranje, javni transport i životna sredina |
| **IX** | Arsimi parauniversitar | 0 |
| Preduniverzitetsko pbrazovanje |
| **X** | Kujdesi parësor shëndetësor | 0 |
| Primarna zdravstvena zaštita |
| **Vlerësimi** për ofrimin e shërbimeve **Ocena** za pružanje usluga | | **0** |
|  |  | |
| **Rezultati përfundimtar Konačni rezultat** | | **0** |



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vlerësimi i performancës për vitin 2020 - Komuna XXX** | | | | | | | | |
|  |  |  |  |  |  |  |  |
| **#** | **Treguesi** | **Udhëzimet për vlerësim** | **Vlera sipas burimit** | **Pikët max** | **Vlerësimi** | **Burimi i të dhënave** | **Komentet** | |
| **1** | **Qeverisja Demokratike** | | | **38** | **0** |  |  | |
| **I** | **Roli i Kuvendit Komunal si organ mbikëqyrës** | | | **13** | **0** |  |  | |
| **1** | Miratimi me kohë i propozim buxhetit vjetor komunal | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50%-99.99%,  • 2 pikë nëse rezultati në SMPK është 100%. | 0.00% | 2 | 0 | Raporti i SMPK,  Numri i treguesit 3.2.1 |  | |
| **2** | Diskutimi për raportet tremujore buxhetore nga Kuvendi Komunal | • 0 pikë nëse rezultati në SMPK është deri në 49.99%,  • 1 pikë nëse rezultati në SMPK është 50% - 74.99%,  • 3 pikë nëse rezultati në SMPK është 75% - 100%. | 0.00% | 3 | 0 | Raporti i SMPK,  Numri i treguesit 3.2.2 |  | |
| **3** | Diskutimi për raportin e performancës komunale nga Kuvendi Komunal për vitin paraprak | • 0 pikë nëse rezultati në SMPK është më i vogël se 100%, • 2 pikë nëse rezultati në SMPK është 100%. | 0.00% | 2 | 0 | Raporti i SMPK,  Numri i treguesit 3.2.3 |  | |
| **4** | Diskutimi i raportit të auditorit të jashtëm dhe planit të veprimit për adresimin e rekomandimeve si dhe diskutimi i gjetjeve dhe rekomandimeve nga auditimi i brendshëm në Kuvendin Komunal | • 0 pikë nëse mesatarja e dy tregeuesve në SMPK është më i vogël se 49.99%,  • 2 pikë nëse mesatarja e dy treguesve në SMPK është 50% - 99.99%,  • 4 pikë nëse mesatarja e dy tregeusve në SMPK është 100%. | 0.00% | 4 | 0 | Raporti i SMPK,  Numri i treguesit 3.2.4 dhe 3.2.5 |  | |
| **5** | Mbledhje të Kuvendit Komunal me pjesëmarrje të kryetarit të komunës | • 0 pikë nëse rezultati në SMPK është 49.99%,  • 1 pikë nëse rezultati në SMPK është 50% - 89.99%,  • 2 pikë nëse rezultati në SMPK është i barabartë ose më i madh se 90%. | 0.00% | 2 | 0 | Raporti i SMPK,  Numri i treguesit 3.2.6 |  | |
| **II** | **Pjesëmarrja, konsultimi dhe gjithëpërfshirja e qytetarëve** | | | **10** | **0** |  |  | |
| **6** | Pjesëmarrja e qytetarëve në konsultime publike, i disagreguar sipas gjinisë | • 0 pikë nëse mesatarja e dy tregeusve e rezultatit në SMPK është më i vogël se 39.99%,  • 1 pikë nëse mesatarja e dy treguesve në SMPK për është prej 40% - 69.99%,  • 2 pikë nëse mesatarja e dy tregeusve në SMPK është prej 70% - 89.99%, • 4 pikë nëse mesatarja e dy tregeusve në SMPK është e barabartë ose më e madhe se 90%. | 0.00% | 2 | 0 | Raporti i SMPK,  Numri i treguesit 3.1.2 dhe 16.2.3 | Ky tregues do të vlerësohet pjesërisht, ngase pjesëmarrja e grave në takime publike nuk do të hyn në kalkulim. Situata e pandemisë ka ndikuar në kufizimin e takimeve publike dhe identifikimi i pjesëmarrësve sipas gjinisë është shumë i vështirë përmes platformave online. | |
| **7** | Aktet komunale dhe dokumentet e politikave lokale të konsultuara me publikun | • 0 pikë nëse rezultati në SMPK është deri në 39.99%, • 1 pikë nëse rezultati në SMPK është 40% - 69.99%, • 2 pikë nëse rezultati në SMPK është 70% - 89.99%, • 4 pikë nëse rezultati në SMPK është i barabartë ose më i madh se 90%. | 0.00% | 4 | 0 | Raporti i SMPK,  Numri i treguesit 3.1.3 |  | |
| **8** | Dëgjime publike për Kornizën Afatmesme Buxhetore (KAB) dhe buxhet komunal | • 0 pikë nëse rezultati në SMPK është deri në 39.99%, • 1 pikë nëse rezultati në SMPK është 40% - 69.99%, • 2 pikë nëse rezultati në SMPK është 70% - 89.99%, • 4 pikë nëse rezultati në SMPK është më i madhë ose barabartë me 90%. | 0.00% | 4 | 0 | Raporti i SMPK, Numri i treguesit 3.1.4 |  | |
| **III** | **Transparenca, qasja në informata dhe integriteti** | | | **15** | **0** |  |  | |
| **9** | Mbledhjet e kuvendit të bëra publike dhe transmetuara drejtpërdrejtë online | • 0 pikë nëse rezultati në SMPK është deri në 39.99%, • 1 pikë pikë nëse rezultati në SMPK është 40%- 59.99%, • 2 pikë pikë nëse rezultati në SMPK është 60% - 89.99%, • 3 pikë nëse rezultati në SMPK është i barabartë ose më i madh se 90%. | 0.00% | 3 | 0 | Raporti i SMPK,  Numri i treguesit  2.1.1 |  | |
| **10** | Përmbushja e kritereve të faqes zyrtare elektronike të komunës | • 0 pikë nëse rezultati në SMPK është deri në 39.99% • 1 pikë nëse rezultati në SMPK është 40% - 59.99%, • 2 pikë nëse rezultati në SMPK është 60% - 89.99%, • 4 pikë nëse rezultati në SMPK është më e madhe ose barabartë me 90%. | 0.00% | 4 | 0 | Raporti i SMPK,  Numri i treguesit  2.1.3 |  | |
| **11** | Publikimi i dokumenteve të prokurimit publik të komunës | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50% - 89.99%, • 2 pikë nëse rezultati në SMPK është i barabartë ose më i madh se 90% | 0.00% | 2 | 0 | Raporti i SMPK,  Numri i treguesit  2.2.2 |  | |
| **12** | Publikimi i raporteve për procese të konsultimeve publike | • 0 pikë nëse rezultati në SMPK është deri në 39.99%, • 1 pikë nëse rezultati në SMPK është 40% - 59.99%, • 2 pikë nëse rezultati në SMPK është 60% - 89.99%, • 4 pikë nëse rezultati në SMPK është i barabartë ose më i madh se 90%. | 0.00% | 4 | 0 | Raporti i SMPK,  Numri i treguesit  3.1.5 |  | |
| **13** | Raportimi i planit vjetor të planit të integritetit para kuvendit komunal | • 0 pikë nëse rezultati në SMPK është më i vogël se 100%, • 2 pikë nëse rezultati në SMPK është 100%. | 0.00% | 2 | 0 | Raporti i SMPK,  Numri i treguesit  3.4.1 |  | |
| **2** | **Menaxhimi komunal** | | | **28** | **0** |  |  | |
| **IV** | **Menaxhimi financiar** | | | **13** | **0** |  |  | |
| **14** | Niveli i azhurnimit të regjistrit të tatimit në pronë | • 0 pikë nëse rezultati në SMPK është deri në 84.99%, • 1 pikë nëse rezultati në SMPK është 85% - 99.99%, • 3 pikë nëse rezultati në SMPK është 100% | 0.00% | 3 | 0 | Raporti i SMPK,  Numri i treguesit  19.1.3 |  | |
| **15** | Niveli i mbledhjes së faturës së tatimit në pronë (pa borxhe, interesa, ndëshkime) | • 0 pikë nëse rezultati në SMPK është deri në 39.99%, • 1 pikë nëse rezultati në SMPK është 40% - 59.99%, • 3 pikë nëse rezultati në SMPK është 60% - 84.99%, • 5 pikë nëse rezultati në SMPK është i barabartë ose më i madh se 85% | 0.00% | 5 | 0 | Raporti i SMPK  Numri i treguesit  19.1.4 |  | |
| **16** | Niveli i adresimit të rekomandimeve të Zyrës Kombëtare të Auditorit | • 0 pikë nëse rezultati në SMPK është deri në 29.99%,  • 1 pikë nëse rezultati në SMPK është 30% - 49.99%,  • 2 pikë nëse rezultati në SMPK është 50% - 84.99%, • 5 pikë nëse rezultati në SMPK është i barabartë ose më i madh se 85%. | 0.00% | 5 | 0 | Raporti i SMPK,  Numri i treguesit  3.3.3 |  | |
| **V** | **Menaxhimi i kontratave** | | | **7** | **0** |  |  | |
| **17** | Niveli i zbatimi i planit të prokurimit | • 0 pikë nëse rezultati në SMPK është deri në 59.99%, • 1 pikë nëse rezultati në SMPK është 60% - 89.99%, • 3 pikë nëse rezultati në SMPK është i barabartë ose më i madh se 90%. | 0.00% | 3 | 0 | Raporti i SMPK,  Numri i treguesit 3.3.1 |  | |
| **18** | Përgatitja dhe publikimi i listës së pronave komunale të planifikuar për dhënie në shfrytëzim | • 0 pikë nëse rezultati në SMPK është deri në 49.99%, • 2 pikë nëse rezultati në SMPK është 50%, • 4 pikë nëse rezultati në SMPK është 100%. | 0.00% | 4 | 0 | Raporti i SMPK,  Numri i treguesit  19.1.2 |  | |
| **VI** | **Menaxhimi i burimeve njerëzore** | | | **8** | **0** |  |  | |
| **19** | Vende të hapura pune të proceduara përmes SIMBNj | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50% - 89.99%, • 2 pikë nëse rezultati në SMPK është i barabartë ose më i madh se 90%. | 0.00% | 2 | 0 | Raporti i SMPK,  Numri i treguesit  3.5.2 | Ky tregues nuk është vlerësuar. Për më shumë sqarime, mund t’i referoheni Rregullave të Grantit të Performancës Komunale për Vitin Fiskal 2022. | |
| **20** | Gratë në pozita udhëheqëse në institucionet e arsimit, shëndetësisë dhe kulturës | • 0 pikë nëse rezultati në SMPK është deri në 49.99%, • 2 pikë nëse rezultati në SMPK është 50% - 79.99%, • 5 pikë nëse rezultati në SMPK është i barabartë ose më i madh se 80%. | 0.00% | 5 | 0 | Raporti i SMPK,  Numri i treguesit  16.1.2 |  | |
| **21** | Gra të emëruara në postet politike në komunë | • 0 pikë nëse rezultati në SMPK është deri në 59.99%, • 1 pikë nëse rezultati në SMPK është 60% - 99.99%, • 3 pikë nëse rezultati në SMPK është i barabartë me 100%. | 0.00% | 3 | 0 | Raporti i SMPK,  16.1.3 |  | |
| **3** | **Ofrimi i shërbimeve** | | | **26** | **0** |  |  | |
| **VII** | **Shërbimet administrative** | | | **6** | **0** |  |  | |
| **22** | Kërkesat administrative të shqyrtuara brenda afateve ligjore | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50% - 69.99%, • 2 pikë nëse rezultati në SMPK është 70% - 89.99%, • 4 pikë nëse rezultati në SMPK është i barabartë ose më i madh se 90%. | 0.00% | 4 | 0 | Raporti i SMPK,  Numri i Treguesit  1.1.2 |  | |
| **23** | Kërkesat të shqyrtuara për leje të ndërtimit | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50% - 89.99% • 2 pikë nëse rezultati në SMPK është i barabartë ose më i madh se 90%. | 0.00% | 2 | 0 | Raporti i SMPK,  7.2.1 |  | |
| **VIII** | **Planifikimi hapësinor, transporti publik dhe mbrojtja e mjedisit** | | | **8** | **0** |  |  | |
| **24** | Sipërfaqja e territorit të komunës e mbuluar me plane rregulluese (të hollësishme) ose harta zonale | • 0 pikë nëse rezultati në SMPK është deri në 29.99%, • 1 pikë nëse rezultati në SMPK është 30% - 69.99%, • 3 pikë nëse rezultati në SMPK është është i barabartë ose më i madh se 70%. | 0.00% | 3 | 0 | Raporti i SMPK,  Numri i treguesit,  7.1.1 |  | |
| **25** | Vendbanimet e përfshira në transportin lokal publik | • 0 pikë nëse rezultati në SMPK ështëderi në 49.99%, • 1 pikë nëse rezultati në SMPK është 50% - 79.99%, • 3 pikë nëse rezultati në SMPK është i barabartë ose më i madh se 80%. | 0.00% | 3 | 0 | Raporti i SMPK,  Numri i treguesit  10.1.2 |  | |
| **26** | Realizimi i Planit Lokal të Veprimit në mjedis | • 0 pikë nëse rezultati në SMPK është deri në 49.99%, • 1 pikë nëse rezultati në SMPk është 50% - 89.99% • 2 pikë nëse rezultati në SMPK është i barabartë ose më i madh se 90%. | 0.00% | 2 | 0 | Raporti i SMPK,  15.1.1 |  | |
| **IX** | **Arsimi para-universitar** | | | **4** | **0** |  |  | |
| **27** | Fëmijët që vijojnë kopshtin - rural dhe përgjithësi | • 0 pikë nëse rezultati në SMPK është deri në 49.99%, • 2 pikë nëse rezultati në SMPK është 50% - 79.99%, • 4 pikë nëse rezultati në SMPK është i barabartë ose më i madh se 80%. |  | 4 | 0 | Raporti i SMPK,  Numri i treguesit  17.3.1 | Ky tregues nuk është vlerësuar. Për më shumë sqarime, mund t’i referoheni Rregullave të Grantit të Performancës Komunale për Vitin Fiskal 2022. | |
| **28** | Kalueshmëria në testin e maturës kombëtare kl.12 (ndarja sipas gjinisë) | • 0 pikë nëse rezultati në SMPK është deri në 49.99%, • 2 pikë nëse rezultati në SMPK është 50% - 89.99%, • 4 pikë nëse rezultati në SMPK është i barabartë ose më i madh se 90%. |  | 4 | 0 | Raporti i SMPK,  Numri i treguesit  17.3.5 |  | |
| **X** | **Kujdesi shëndetësor primar** | | | **8** | **0** |  |  | |
| **29** | m² të hapësirave Kujdesit Primar Shëndetësor për 10000 banorë | • 0 pikë nëse rezultati në SMPK është deri në 49.99%, • 1 pikë nëse rezultati në SMPK është 50% - 89.99%, • 3 pikë nëse rezultati në SMPK është i barabartë ose më i madh se 90%. |  | 3 | 0 | Raporti i SMPK,  Numri i treguesit  18.1.1 |  | |
| **30** | Niveli i pajtueshmërisë me raportin 1 specialist i mjekësisë familjare edhe 2 infermierë për 2000 banorë | • 0 pikë nëse rezultati në SMPK është deri në 29.99%, • 1 pikë nëse rezultati në SMPK është 30% - 59.99%, • 3 pikë nëse rezultati në SMPK është 60% - 89.99% • 5 pikë nëse rezultati në SMPK është i barabartë ose më i madh se 90%. |  | 5 | 0 | Raporti i SMPK,  Numri i treguesit  18.2.1 |  | |
| **Rezultati përfundimtar** | | |  | **92** | **0** |  |  | |

|  |  |  |  |  |  |
| --- | --- | --- | --- | --- | --- |
|  | \*\* Rezultati i referohet versionit në gjuhën shqipe të burimit të të dhënave |  |  |  |  |

# 

# Shtojca 4: Shablloni për llogaritjen e shumave të ndara të grantit

Ndarja e grantit të performancës komunale, i cili ofrohet si një shtesë në pjesën e investimeve kapitale të grantit të përgjithshëm, përcaktohet nga performanca relative e secilës komunë, të matur kundrejt treguesve të përcaktuar të performancës. Në të njëjtën kohë, performanca është shpërndarë në mënyrë të tillë që dy komuna, që kanë të njëjtin rezultat, do të marrin një grant shtesë relativ të barabartë (që do të thotë se me të njëjtin rezultat, ato të dyja do të marrin 5 ose 10% më shumë, ndërsa shumat absolute të grantit shtesë do të ndryshojnë).

Për të arritur këtë, nevojiten hapat e mëposhtëm për të llogaritur alokimet/ndarjet:

* Së pari, rezultatet e vlerësimit për secilën komunë peshohen/ponderohen me pjesën e grantit të përgjithshëm që secila komunë merr për atë vit (mbi bazën e një formule të ponderuar të alokimit, duke marrë parasysh variablat e ndryshme të bazuara në nevojat për shpenzime, të përcaktuara nga qeveria). Ky është rezultati i ponderuar/vlerësuar.
* Së dyti, llogaritet pjesa relative e secilës komunë në këtë rezultat të ponderuar.
* Së treti, kjo pjesë e fundit relative (përqindje) në rezultatin e ponderuar të performancës shumëzohet me shumën totale, të disponueshme për grantin e performancës komunale për vitin 2022.
* Së katërti, granti i performancës komunale ndan shpërblime shtesë për komunat me performancën më të lartë. Dhjetë (10) përqind e shumës totale të grantit i ndahet tri vendeve të para me performancën më të lartë. Vendi i parë i merr 5% të shumës totale të grantit; vendi i dytë i merr 3% të shumës totale të grantit dhe vendi i tretë i merr 2% të shumës totale të grantit. Nëse dy e më shumë komuna gjenden në të njëjtin vend atëherë shuma e shpërblimit për vendin e përcaktuar ndahet në mënyrë proporcionale për atë numër të komunave me rezultat të njejtë.

Kjo mund të duket e komplikuar, por shembulli më poshtë mund të ndihmojë në sqarimin.

Tabela në faqen tjetër jep një shembull të llogaritjes së ndarjes së grantit të performancës komunale, duke përdorur grantin e përgjithshëm të ndarë për vitin 2022, sipas qarkores buxhetore të qeverisë, sipas supozimeve të mëposhtme (për shembull) që (i) të gjitha komunat kanë përmbushur kushtet minimale dhe (ii) që të gjitha komunat kanë arritur saktësisht rezultat të njëjtë prej 92 pikëve (gjë që nuk ka gjasa në realitet, por që lejon që çdo komunë të trajtohet në mënyrë të barabartë në këtë shembull).

Hapat e mëposhtëm merren për të llogaritur alokimet:

* Pjesa e grantit komunal në grantin e përgjithshëm përcaktohet duke pjestuar grantin e përgjithshëm komunal (kolona 3) me grantin e përgjithshëm total (totali i kolonës 3). Kjo është një përqindje që quhet 'pjesa relative e grantit të përgjithshëm' (kolona 4);
* Pastaj rezultati i ponderuar i performancës llogaritet siç tregohet në kolonën (7) duke shumëzuar rezultatet e vlerësimit të performancës (kolona 6) me pjesën relative në grantin e përgjithshëm dhe rezultatet e përmbushjes së kushteve minimale (të pasqyruara në kolonën 5), që është ose 1 nëse kushtet minimale janë plotësuar ose "0" nëse kushtet minimale nuk janë plotësuar (kolona 5). Një komunë që nuk i plotëson kushtet minimale përjashtohet nga llogaritjet e mëtejshme (dhe vlera në kolonat 6 deri 10 do të paraqitet si “0”).
* 'Rezultati i ponderuar i llogaritur' i komunës (në kolonën 7) pastaj pjesëtohet me totalin e 'rezultatit të ponderuara të llogaritur' (d.m.th. totalin e kolonës 7), për të marrë 'pjesën relative të rezultatit të ponderuar ' (kolona 8);
* Përfundimisht, kjo "pjesë relative e rezultatit të ponderuar" shumëzohet me shumën totale të fondeve të disponueshme për grantin e performancës komunale në një vit (shuma totale e grantit të performancës komunale). Kjo çon në ndarjen/alokimin e grantit të performancës komunale siç pasqyrohet në kolonën 9.



Kolona 10 tregon ndarjen e grantit për secilën komunë si përqindje e ndarjes së grantit të përgjithshëm (kolona 3). Në këtë shembull, kjo tregon që të gjitha komunat marrin një rritje mesatare prej 3.82% në ndarjen e grantit të përgjithshëm. [[11]](#footnote-12)

Kolona 11 tregon ndarjen e shpërblimit duke supozuar që të gjitha komunat kanë performancë të njëjtë.

Kolona 12 tregon vlerën totale të grantit të performancës komunale për secilën komunë pas ndarjes së shpërbilimit. Pra kolonës 9 – vlera e kalkuluar për GPK i shtohet shuma e shpërblimit dhe na jep totalin e vlerës së GPK për secilën komunë.

Kolona 13 tregon ndarjen e grantit për secilën komunë si përqindje e ndarjes së grantit të përgjithshëm (kolona 3). Në këtë shembull, kjo tregon që të gjitha komunat marrin një rritje prej 3.5%-8% në ndarjen e grantit të përgjithshëm.

Në fakt, dhe pasi që jo të gjitha komunat do të përmbushin tre kushtet minimale, parashikohet që përmes grantit të performancës komunale, komunat me një rezultat mbi mesataren do të shohin një rritje të ndjeshme në buxhetin e tyre kapital.

Tabela e mësipërme është në dispozicion si një tabelë punuese në Excel për ata që janë të interesuar.

# Shtojca 5: Termat e referencës – Komisioni i GPK

****

**Republika e Kosovës**

**Republika Kosova - Republic of Kosovo**

**Qeveria - Vlada - Government**

Ministria e Administrimit të Pushtetit Lokal

Ministarstvo Administracije Lokalne Samouprave

Ministry of Local Government Administration

**Termat e referencës**

**për**

**Komisionin e grantit të performancës komunale**

1. **Përmbledhje e shkurtër**

Ky dokument sqaron rolin dhe funksionet e komisionit të grantit të performancës komunale. Funksioni kryesor i komisionit të grantit të performancës komunale është të garantojë integritetin e sistemit të vlerësimit duke marrë zyrtarisht përgjegjësinë për rezultatet e vlerësimit dhe llogaritjet që pasojnë për ndarjet/alokimet në bazë të rregullave të përcaktuara. Komisioni nuk mund të ndryshojë rezultatet e vlerësimit, por vetëm të sigurojë që Grupi Teknik (GT) ka ndjekur rregullat.

**2. Roli dhe funksionet e Komisionit të grantit të performancës komunale**

Funksioni kryesor i komisionit të grantit të performancës komunale është garantimi i integritetit të vlerësimit. Funksionet kryesore të komisionit të grantit të performancës komunale janë:

* + Vendosja e rregullave dhe procedurave të punës së Komisionit;
  + Mbikëqyrja e procesit dhe sigurimi që Grupi Teknik ka ndjekur kriteret dhe procedurat e vlerësimit të përcaktuara në rregullat e grantit të performancës;
  + Marrja e vendimit për miratimin e rezultateve të vlerësimit të performancës për grant;
  + Në rast të konstatimit të parregullsive, Komisioni mund ta kthej në rishqyrtim procesin e vlerësimit;
  + Njofton komunat për rezultatet e vlerësimit për grant;
  + Komisioni i grantit nuk mund të ndryshojë rezultatet e vlerësimit dhe shumat e grantit, pa aplikimin e tërësishëm të procesit të vlerësimit në pajtim me rregullat e grantit;
  + Në rast të ndryshimit të rezultateve të vlerësimit si rezultat i vendimit për ankesë të nxjerrë nga komisioni i ankesave, komisioni i grantit përmes grupit teknik bënë ndryshimet në raportin e vlerësimit dhe njofton komunën përkatëse për rezultatin përfundimtar.

**3. Administrimi i Komisionit të grantit të performancës komunale**

* Është e preferueshme që anëtarët e komisionit të grantit të performancës komunale të kuptojnë dhe flasin gjuhën angleze.
* Kryesuesi i GPK-së cakton sekretariatin për administrimin teknik të punës së komisionit duke siguruar përgatitjen e agjendave të takimeve, njoftimeve për takime, procesverbaleve, dokumenteve të punës si dhe çështje të tjera procedurale.
* Agjenda dhe dokumentet përkatëse duhet t'i bashkëngjiten çdo herë njoftimeve.
* Procesverbali përgatiten për çdo takim dhe miratohet nga komisioni i grantit të performancës komunale.
* Vendimet e komisionit të grantit të performancës komunale merren me shumicë të votave.
* Çdo anëtar i komisionit të grantit të performancës komunale mund kërkoj thirrjen e takimeve të tjera në koordinim me kryesuesin.

# Shtojca 6: Termat e referencës – Grupi teknik

****

**Republika e Kosovës**

**Republika Kosova - Republic of Kosovo**

**Qeveria - Vlada - Government**

Ministria e Administrimit të Pushtetit Lokal

Ministarstvo Administracije Lokalne Samouprave

Ministry of Local Government Administration

**Termat e referencës**

**për**

**Grupin Teknik (GT)**

**2. Detyrat dhe përgjegjësitë e Grupit Teknik (GT):**

Funksioni kryesor i GT-së është si më poshtë:

* Zbatimi i rregullave dhe standardeve të vlerësimit të GPK-së;
* Mbledhja e të dhënave, analizimi dhe verifikimi i tyre ;
* Vlerësimi i performancës së komunave sipas rregullave të GPK-së;
* Llogaritja e shumës së grantit sipas formulës së përcaktuar në rregullat e GPK-së;
* Të sigurojë bartjen e të dhënave të kërkuara në fletëvlerësimesipas burimit;
* Hartimi i raportit të vlerësimit për grant dhe adresimi për aprovim në Komisionin e Grantit;
* Prezantimi i raportit të vlerësimit të GPK-së Komisionit të GPK-së
* Ofrimi i sqarimeve të nevojshme sipas kërkesave të Komisionit të Grantit të Performancës Komunale dhe Komisionit të Ankesave;

**3. Administrimi i GT-së**

* Kryesuesi i GT-së përgatitë agjendën dhe udhëheq takimet e GT-së.
* Agjenda dhe dokumentet përkatëse duhet t'i bashkëngjiten njoftimit për takimet e GT-së.
* Për takimet e GT-së përgatitet Procesverbali dhe miratohet nga të gjithë anëtarët.
* Anëtarët e GT-së duhet të jenë zyrtarë publik të njësisë përgjegjëse për performancë komunale. Në GT marrin pjesë në cilësinë e vendimmarrësve edhe përfaqësues të kontributdhënësve.
* Është e preferueshme që anëtarët e GT-së të kuptojnë dhe flasin gjuhën angleze.

# Shtojca 7: Termat e referencës – Komisioni i ankesave

**Republika e Kosovës**

**Republika Kosova - Republic of Kosovo**

**Qeveria - Vlada - Government**

Ministria e Administrimit të Pushtetit Lokal

Ministarstvo Administracije Lokalne Samouprave

Ministry of Local Government Administration

**Termat e referencës**

**për**

**Komisionin e ankesave**

Ky dokument sqaron rolin dhe funksionet e Komisionit të ankesave (KA).

Në bazë të Rregullores për Performancë komunale dhe skemën e grantit të performancës Neni 39, komunat mund të ushtrojnë ankesë kundër vendimit për vlerësimin e GPK. Mirëpo, ankesat nuk mund të kundërshtojnë burimin e të dhënave zyrtare të përdorura gjatë vlerësimit.

**2. Detyrat dhe përgjegjësitë e Komisionit të ankesave (KA):**

Funksioni kryesor i KA-së është si më poshtë:

* Shqyrtimi i ankesave për grant të parashtruara nga komunat duke u siguruar se të njëjtat i plotësojnë kushtet e përshkruara në pikën 3.3.4 të Rregullave të GPK-së;
* Marrja e vendimeve për ankesat e parashtruara nga komunat konform nenit 39 të Rregullores 01/2020 për SMPK dhe Skemën e GP-së.

**3. Administrimi i Komisionit të ankesave**

* Kryesuesi i Komisionit të ankesave thërret mbledhjet e komisionit.
* Njoftimit duhet t’i bashkangjitet agjenda dhe materialet e punës;
* Procesverbali përgatitet për çdo takim dhe nënshkruhet nga anëtarët e komisionit.

# Shtojca 8: Termat e referencës – Komisioni për hartimin e Rregullave të GPK-së

**Republika e Kosovës**

**Republika Kosova - Republic of Kosovo**

**Qeveria - Vlada - Government**

Ministria e Administrimit të Pushtetit Lokal

Ministarstvo Administracije Lokalne Samouprave

Ministry of Local Government Administration

Grupi hartues është përgjegjës për:

* Përgatitjen e Rregullave të GPK-së para çdo cikli të vlerësimit në pajtim me Rregulloren 01/2020 për Sistemin e Menaxhimit të Performancës Komunale dhe Skemën e Grantit të bazuar në Performancë;
* Dërgimin e rregullave Sekretarit të përgjithshëm të MAPL-së dhe kontributdhënësve për aprovim;

Përbërja e grupit punues themelohet sipas nenit 32.2 të Rregullores 01/2020 për SMPK dhe Skemën e Grantit të bazuar në performancë.

Rregullat e GPK janë të miratuara nga MAPL në konsultim me kontributdhënbësit përmes një takimi ose një shkëmbim email-i.

**Shtojca 9: Kontaktet**

**1. Venera Çerkini– Z**ë**vendës Sekretare e përgjithshme në MAPL**

Tel: 038 200 35 577

Email: [venera.cerkini@rks-gov.net](file:///\\192.168.0.250\HSIK%20Data\DEMOS\•DEMOS%20-%202018-2021\2%20-%20POLICY%20SUPPORT\2.2%20PBGS%20implementation\1%20-%20MPG%20assessment\Cycle%204%20Summer%202020\1%20-%20MPG%20Rules\1.%20Reassessment%20-%20New%20Rules\trim.berisha@rks-gov.net)

**2. Diellor Gashi - Drejtor i Departamentit për Performancë dhe Transparencë Komunale në MAPL**

Tel: 038 200 35 551

Email: [diellor.gashi@rks-gov.net](mailto:diellor.gashi@rks-gov.net)

1. Formula e alokimit për grantin e përgjithshëm është përkufizuar në Ligjin për Financat e Pushtetit Lokal (Ligji nr. 03/ L- 049) [↑](#footnote-ref-2)
2. Afati i raportimit të të dhënave të performancës nga komuna është 45 ditë kalendarike nga momenti i pranimit të kërkesës për raportim nga ministria [↑](#footnote-ref-3)
3. Rishqyrtimi për qëllime të GPK-së është kriter procedural, që nënkupton obligimin e komunës për të rishqyrtuar në Kuvendin e Komunës aktet e vlerësuara si të kundërligjshme në vitin 2020 nga autoriteti mbikëqyrës, pa presupozuar përmbajtjen përfundimtare të aktit të rishqyrtuar. [↑](#footnote-ref-4)
4. Autoritet mbikëqyrës nënkupton MAPL-në dhe ministritë e linjës [↑](#footnote-ref-5)
5. Shkresa e Ministrisë së Financave, Punës dhe Transfereve me numër protokolli: 11-400-734/1 të datës 19 Gusht 2021 [↑](#footnote-ref-6)
6. Shpjegimi më i hollësishëm i temave, treguesve dhe ngjyrave mund të gjendet në tekst dhe në shtojcën 2. [↑](#footnote-ref-7)
7. Totali i pikëve për këtë tregues në këtë cikël të vlerësimit është 2 pikë, kjo ngase pjesëmarrja e grave në takime publike nuk do të hyn në kalkulim. Situata e pandemisë ka ndikuar në kufizimin e takimeve publike dhe identifikimi i pjesëmarrësve sipas gjinisë është shumë i vështirë përmes platformave online. [↑](#footnote-ref-8)
8. Ky tregues është i ngrirë për shkak të ndryshimit të ligjit për zyrtarët publik dhe mungesës së legjislacionit sekondar lidhur me procedurat e rekrutimit në shërbimin civil. [↑](#footnote-ref-9)
9. Ky tregues është i ngrirë në këtë cikël të vlerësimit për shkak të mungesës së të dhënave në SMPK. [↑](#footnote-ref-10)
10. ZKA ofron lloje të ndryshme të opinioneve:

    Opinion i pamodifikuar:

    Nëse konstatohet se janë përgatitur pasqyrat financiare, në të gjitha aspektet materiale, në përputhje me kornizën financiare në fuqi

    Opinion i kualifikuar:

    Nëse posedon dëshmi të mjaftueshme të auditimit të duhur, auditori konstaton se gabimet, individualisht ose në tërësi, janë materiale, por jo të përhapura, në pasqyrat financiare; ose

    Nëse auditori nuk ishte në gjendje të siguronte dëshmi të mjaftueshme të auditimit të duhur mbi të cilën do të bazonte një opinion, por konkludon se efektet në pasqyrat financiare të çdo gabimi të pazbuluar mund të jenë materiale por jo të përhapura

    Opinion i kundërt:

    Nëse posedon dëshmi të mjaftueshme të auditimit të duhur, auditori konstaton se gabimet, individualisht ose në tërësi, janë si materiale ashtu edhe të përhapura në pasqyrat financiare

    Refuzon dhënien e Opinionit :

    Nëse nuk ka qenë në gjendje të posedoj dëshmi të mjaftueshme të auditimit të duhur mbi të cilën do ta bazonte opinionin, auditori konstaton se efektet në pasqyrat financiare të çdo gabimi të pa zbuluar mund të jenë edhe materiale edhe të përhapura. Nëse pas pranimit të angazhimit, auditori bëhet i vetëdijshëm se menaxhmenti ka vendosur një kufizim në fushëveprimin e auditimit të cilën auditori e konsideron se mund të rezultojë në nevojën për të shprehur një opinion të kualifikuar ose refuzon dhënien e një opinionin mbi pasqyrat financiare, auditori duhet të kërkojë që menaxhmenti ta heq kufizimin.

    Theksim i çështjes:

    Nëse auditori e konsideron të nevojshme të tërheqë vëmendjen e përdoruesit në një çështje të paraqitur ose të shpalosur në pasqyrat financiare që është e një rëndësie të tillë që është thelbësore për ata të kuptojnë pasqyrat financiare, por ekziston dëshmi e mjaftueshme adekuate se çështja nuk është materialisht e gabuar në pasqyrat financiare, auditori duhet të përfshijë paragrafin e theksimit të çështjes në raportin e auditorit. Paragrafi me Theksimin e Çështjes duhet t'i referohet vetëm informacionit të paraqitur ose të shpalosur në pasqyrat financiare. [↑](#footnote-ref-11)
11. Siç mund të shihet, duke pasur parasysh supozimet, llogaritjet tregojnë një rritje të njëjtë relative të grantit të përgjithshëm për të gjitha komunat pasi të gjithë kanë të njëjtin rezultat. 3.82% është pikërisht shuma e grantit të performancës si pjesë e grantit të përgjithshëm (7,921,500/207,413,213). Në fakt, për shkak se disa komuna nuk do t'i përmbushin KM-të, ndërkohë që edhe rezultatet (pikat) ndryshojnë, rritja relative do të jetë (shumë) më e lartë në varësi të performancës relative. Në fakt, ndarja/alokimi faktik që një komunë merr, varet nga rezultati i saj relativ dhe nga komunat që kanë (ose sidomos ato që nuk i kanë plotësuar) kushtet minimale. [↑](#footnote-ref-12)